recursal/SuperWikiNEXT-32B huggingface dataset:
**北崙河**，越南喊做**滝嘉龍**（越南文：sông Ka Long，「嘉龍江」）係一條流入北部灣嘅河，發源喺十萬大山，部份河橛着作爲中越邊界。

流域情況
----

北崙河幹流係八莊河，經板八（左江壯語：八村）向東北流經那把、那生、板蒙、那巴啲埞，喺北崙東南佮由黃關過來噶河向東南流，所以成條河得名北崙河；跟尾向南經那桐，再向東按順序佮支水灘散江、那良江。前者作爲邊界河向東北過中越 Phong Sinh 關口、灘散-Pò Hèn關口再流多約7 km佮落北崙河喺大河西；後者發源自兩條支喺那良北、東北，喺那良鎮北便約2 km喺那樓佮流轉南經那良街西，再南多大概4.5 km入北崙河喺細迭南、越南 Thán Phún 北。由此，北崙河向東南流大概20 km經稔里、越南 Pác Na、Phình Hồ、Lục Phủ 入東興-芒街，喺兩城中心位置分成兩支，一支照舊係邊界河流多9 km向東經羅浮佮羅浮江之後出海；一支向南流穿過芒街市大概8km到海春（越南文：Hải Xuân）出海喺越南境內，出海口面對茶古島玉山（越南文：Ngọc Sơn）。

北崙河幹流長98 km，比降2.53‰，流域面積1187 km2（中國境內830 km2）。年均徑流量16.67×108 m3。

歷史
--

北崙河曾經喊做**安南江**（法文：Ngan-nan-Kiang，自官話；越南文：Ngăn nam giang）喺清朝地圖同埋法國人啲早期地圖當中，並作爲邊界河；但法國人攞到交趾支那之後就有地圖畫界線到防城江去（見續議界務專條所涉爭議）。另外喺法國人啲地圖裏頭，「北崙」係記「Pac-Lan」。至於越南名畀條江，來源可能係舊地圖噶嘉龍（法文：Ka-Long）笪埞，喺灘散-北崙交匯埞北便1.5公里左右啲埞；而交匯埞對岸曾經仲有地名「北市」（法文：Pac-Si）喺越南、係做交易噶重要埞方。另外灘散江上游曾經仲記有一隻「南市」（法文：Nam-Si）喺越南便、戥「北市」照映但細過，埞大概即而今Pò Hèn關口。至於那良、板八，就分別有記成「Na Luong」、「B. Pat」。

攷
-

1. ↑  《中国河湖大典》编纂委员会 (2013年1月). 《《中国河湖大典·珠江卷》》. 北京: 中国水利水电出版社. pp. 404页. ISBN 978-7-5170-0561-2.
《花間集》宋代刊本，收藏喺揚州中國雕版印刷博物館
《**花間集**》（粵拼：faa1 gaan1 zaap6），係後蜀趙崇祚喺廣政三年（940年）編成嘅詞集，共十卷，收錄咗18位詞人嘅詞作，共500幾首，係現存最早嘅文人詞總集。《花間集》總共用咗74種詞調，其中用得最多嘅係浣溪沙、菩薩蠻、臨江仙、酒泉子。呢部詞集喺四庫全書屬集部。

呢個集收錄嘅詞人稱爲**花間派**（faa1 gaan1 paai3），呢個唔係嚴格意義上嘅文學流派，但佢哋對詞嘅發展影響好大，直接影響南唐馮延巳、李煜嘅詞風，乃至形成花間小令傳統，延及至晏幾道，爲宋代嘅豔科奠定基礎。雖然一般認爲花間派嘅成就低過宋詞，但喺詞史中佔一席之地。

詞人
--

《花間集》收錄咗18位詞人，分別係溫庭筠、皇甫松、韋莊、薛昭蘊、牛嶠、張泌、毛文錫、牛希濟、歐陽炯、和凝、顧敻、孫光憲、魏承班、鹿虔扆、閻選、尹鶚、毛熙震、李珣。當中溫庭筠、韋莊係花間派嘅代表人物。呢18位詞人幾乎都入仕西蜀，除咗溫庭筠、皇甫松係晚唐人，未入五代；孫光憲入仕荊南，和凝入仕後晉。其中溫庭筠係花間派嘅鼻祖，佢將南朝宮體同北里倡風結合，係第一個努力作詞嘅詞人，因此列喺《花間集》第一位。

創作環境
----

晚唐五代，因爲國家衰亂，好多文化都衰弱咗，但詞呢種文學喺初創時同娛樂、伎女有好大關聯，結果喺南方反而繁榮。當時中國南方安定過北方，有幾個割據政權，呢啲政權無實力雄心去一統中國，有無長遠打算，所以借聲色豔詞消遣，形成西蜀、南唐兩個詞壇中心。

因爲噉，啲詞人創作啲詞係爲咗歌筵酒席時唱來消遣，所以啲詞基本係啲側豔之詞，縟采輕豔，綺靡溫馥。

詞風
--

花間派嘅詞，佢哋嘅視野完全轉向裙裾脂粉、花柳風月，題材上主要寫女人嘅姿色、生活情狀，特別係佢哋嘅內心，所以寫嘅嘢大多係兒女艷情，離思別緒，綺情閨怨。同呢種情調相應嘅，喺風格上文采繁華、輕柔豔麗，崇尚雕飾，追求婉媚，充滿脂香粉膩。體制上，花間詞限喺小令，無題目，得詞牌。雖然具體各個詞人互有差異，不過呢啲都係總體嘅一致所在。

地位
--

《花間集》代表住詞喺格律方面嘅規範化，標誌住喺文辭、風格、意境方面確立詞獨有嘅特徵（詞性特徵）。《花間集》作爲詞集，有文本範例嘅性質，奠定日後詞呢種文體嘅發展基礎。

目錄
--

* 花間集敘
* 卷一 · 溫助教庭筠 五十首
* 卷二 · 溫助教庭筠 十六首 · 皇甫先輩松 十二首 · 韋相莊 二十二首
* 卷三 · 韋相莊 二十六首 · 薛侍郎昭蘊 十九首 · 牛給事嶠 五首
* 卷四 · 牛給事嶠 二十七首 · 張舍人泌 二十三首
* 卷五 · 張舍人泌 四首 · 毛司徒文鍚 三十一首 · 牛學士希濟 十一首 · 歐陽舍人烱 四首
* 卷六 · 歐陽舍人烱 十三首 · 和學士凝 二十首 · 顧太尉敻 十八首
* 卷七 · 顧太尉敻 三十七首 · 孫少監光憲 十三首
* 卷八 · 孫少監光憲 四十八首 · 魏太尉承班 二首
* 卷九 · 魏太尉承班 十三首 · 鹿太保虔扆 六首 · 閻處士選 八首 · 尹參卿鶚 六首 · 毛祕書熙震 十六首
* 卷十 · 毛祕書熙震 十三首 · 李秀才珣 三十七首
* 附錄一：詞家小傳

參攷資料
----

* 袁行霈 羅宗强. 〈第四編 隋唐五代文學 第十二章 詞的初創及晚唐五代詞〉. 《《中國文學史》第二版第二卷》. 高等教育出版社.

攷
-

1. 1 2 3 4 5  《中國文學史》，第372頁
《**生日快樂**》係由香港電台電視部製作嘅電視節目，喺2019年10月12號至12月28號播出，以紀錄片形式拍攝十二個家庭嘅故事。

節目簡介
----

節目以主角嘅生日為切入點，由每集主角訪問父母自己出世嗰日嘅經歷作為故事開端。透過家人嘅回憶，同搵生日禮物、相、信等，重拾生日嘅意義，唔單止係以個人為中心嘅慶祝，亦關乎一個家庭嘅成長同感情嘅建立。透過追尋生命來歷，了解自己嘅出世，對於父母嘅愛情或家庭關係上，帶嚟咗點樣嘅轉變，從中細味兩代人眼中嘅「生日」喺佢哋嘅生命當中，有啲點樣嘅意義。藉住今次拍攝嘅機會，畀年輕一代對上一代有更深入嘅了解，同時體會香港唔同時代嘅成長環境。

每集一覽
----

|  |  |  |
| --- | --- | --- |
| **集數** | **播映日子** | **主題** |
| 1 | 10月12號 | 他和她的愛生事家庭 |
| 2 | 10月19號 | 能成為媽媽總帶著愛 |
| 3 | 10月26號 | 輸了你贏了世界又如何 |
| 4 | 11月2號 | 有你真好 |
| 5 | 11月9號 | 缺一角的蛋糕 |
| 6 | 11月16號 | 想當年的那個惡爸爸 |
| 7 | 11月23號 | 我的孖與我的媽 |
| 8 | 11月30號 | 擁抱冷靜與熱情之間 |
| 9 | 12月7號 | 自家製的味道 |
| 10 | 12月14號 | 我和我的藝術家媽媽 |
| 11 | 12月21號 | 讓愛把記憶留住 |
| 12 | 12月28號 | 不必宣之於口的愛 |

出面網頁
----

* 香港電台網站 : 電視|生日快樂
夬卦
**夬卦**，或者就咁叫**夬**，係六十四卦之中嘅第卌三卦。佢上卦係兌卦，代表澤，即係☱；下卦係乾卦，代表天，即係☰。所以，夬卦就畫成䷪。為咗方便記住卦象，佢有個名叫**澤天夬**。

卦辭
--

揚於王庭，孚號，有厲，告自邑，不利即戎，利有攸往。

彖曰：夬，決也，剛決柔也。健而說，決而和，揚於王庭，柔乘五剛也。孚號有厲，其危乃光也。 告自邑，不利即戎，所尚乃窮也。 利有攸往，剛長乃終也。

象曰：澤上於天，夬；君子以施祿及下，居德則忌。

爻辭
--

初九：壯於前趾，往不勝為咎。

九二：惕號，莫夜有戎，勿恤。

九三：壯於頄，有凶。 君子夬夬，獨行遇雨，若濡有慍，無咎。

九四：臀無膚，其行次且。 牽羊悔亡，聞言不信。

九五：莧陸夬夬，中行無咎。

上六：無號，終有凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
「牛一」跳轉嚟呢度。要睇第啲意思，請去【**牛一 (搞清楚)**】。

生日蛋糕
**生日**（粵拼：**saang1 jat6**），又叫**生辰saang1 san4**，**壽辰sau6 san4**，**牛一ngau4 jat1**，係每逢出世嗰日周年嘅日子，就會慶祝自己大一歲。

慶祝
--

生日蛋糕
生日禮物
有啲人慶祝生日嘅方法係同屋企人或者情人食餐飯，有啲可能會請晒啲親朋戚友開party，或者用其他方法慶祝。

慶祝生日好多時都會食生日蛋糕，好多時幫某人慶祝嘅人會買或者整一個咁嘅蛋糕，同埋係上面點蠟燭（個壽星仔/女幾多歲就擺幾多枝上去）。喺party入面，啲人就會唱生日歌，然後叫個壽星仔吹熄佢，跟住眯埋眼去許願。之後，大家就會切蛋糕食。有啲人重會送埋生日禮物俾佢。

香港人同西方人多數係跟西曆嚟慶祝生日，但大陸就有好多人都係跟農曆。但無論跟邊個，一般都係正日或之前慶祝，好少會過咗嗰日先至慶祝。另外，一個人每19年就好有機會西曆同農曆生日都喺同一日，即係19歲、38歲、57歲、76歲等等。

生日同占星術
------

對一啲人嚟講，生日同占星術係好大關係嘅。

好多人會就咁睇個出生日期，嚟睇番個人係屬於12星座入面嘅邊一個，然後估計佢有咩性格；有啲人又會再細分48個小星座。但係呢啲方法都太過概括。

其實根據正統嘅占星術，正確嘅做法應該係憑佢嘅出生日期、時間、地點，整一幅命盤（或叫「星圖」、「出生圖」，手畫或者用電腦軟件嚟畫），然後去分析佢出世嗰一刻，個太陽、上升星座、月亮、水星同金星等其他行星所位於嘅星座同埋宮位，去分析佢嘅性格同命運。就咁用12星座嚟分析嘅話，就變咗淨係睇太陽嘅星座位置，而冇睇佢嘅宮位、其他星體嘅位置，同埋星體之間嘅連繫；而且出生嘅日期、地點（例如邊個城市）同準確嘅時間都好緊要。如果要睇兩個人係咪「合襯」，亦都係要咁樣睇。

不過，呢門學問雖然已經有好耐歷史，但佢始終唔係一門科學，所以可以話係冇得證實。亦有好多人認為信占星術（或者話信星座）係迷信。

睇埋
--

* 生日蛋糕
* 生日歌
* 太陽
* 星座
* 占星術

註
-

1. ↑  個「生」字個「牛」字加一劃。

出面網頁
----

* 名人嘅生日（英文）
**版權侵害**，又叫**盜版**，係指喺未經版權持有人同意下，複製、再分發作品、出版物嘅行為。喺好多國家同地區，呢種行為被定義為侵犯知識產權嘅違法行為，甚至係犯罪行為，會受到所在國家嘅法律制裁。盜版出版物通常包括盜版書籍、盜版軟件同盜版音像作品。

喺香港，冇正式授權下所製造嘅產品，俗稱「老翻」。

盜版出版物由於逃避咗所在國應繳嘅版税，通常亦冇需要研發產品，所以價格往往平過合法嘅出版物，往往受到啲發展中國家嘅民眾歡迎。有一種意見認為，盜版實際咁為發展中國家人民提供咗一種比較廉價嘅學習、應用發達國家文化技術嘅唔正當捷徑。盜版喺一定程度上降低咗發達國家對發展中國家打住知識產權嘅名頭嘅剝削，但同時亦傷害咗發展中國家本土企業同創作人嘅得益，削弱咗佢哋嘅產品競爭力。

盜版強國
----

列出有代表性嚴重侵權問題嘅國家，當中有啲國家嘅侵權率高達70%。

* 中華人民共和國
* 俄羅斯聯邦
* 前蘇聯
* 朝鮮民主主義人民共和國

主要成因
----

* 盜版價格較平，甚至想唔使錢就得到產權。
* 缺乏文明教育，道德水平落後，無視私有制同個人化知識產權地位。

參考
--

1. ↑  美指中俄為最大盜版國家 互聯網檔案館嘅歸檔，歸檔日期2020年3月29號，. 2006年04月30號

出面網頁
----

* 顽症盗版：对创造、文化和持续发展的影响，版权公报2005年第3期，中华人民共和国版权局网站
**沙之打·列沙維**（阿拉伯文：**ساجدة مبارك عطروس الريشاوي**‎；1970年—2015年2月4號）係一位負責自殺炸彈襲擊失敗嘅疑犯，伊拉克晏巴爾省人。佢曾經喺2005年11月9號，約旦安曼嗰度發動過炸彈襲擊嘅其中一個疑犯。不過佢由於未成功扯甩條炸雞腰帶先至冇死到。

所謂「安曼炸彈恐怖襲擊」嘅疑犯
---------------

內文：2005年安曼炸彈襲擊
喺2005年11月9號嘅約旦首都安曼嘅拉迪臣酒店入面，嗰時費城波場有成900位賓客咁啱喺度搞緊婚禮。結果炸彈突然爆炸，搞到成個波場都炸爛晒。而炸彈唔單止將玻璃窗嘅碎片都飛嗮落街，甚至連個天花板都冧埋，重連大堂嘅天花、燈，傢俬，玻璃門都整到爛晒。事件搞到60對新郎新娘伴侶同雙方嘅阿爸阿媽都死嗮，甚至有115人受咗傷都有。而伊斯蘭聖戰之阿蓋達組織就話喺呢單爆炸事件發生嘅幾日之前，沙之打·列沙維嘅女嘅老公——阿利艾沙馬利因試吓發動自殺式嘅炸彈襲擊，先至搞到佢嘅老公死咗。喺列沙維引爆咗佢老竇嘅身度條炸雞腰帶嗰陣，重諗住引爆埋自己嘅炸雞腰帶，結果就肥佬咗，重跟住啲人流一齊衝出咗酒店嘅案發現場。而呢單炸彈襲擊入面重波及到安曼市入面嘅另外兩間酒店。就喺案發之後4日，佢俾約旦啲差佬捉咗。

監獄生涯
----

雖然話佢俾法院宣佈喺2006年9月21號喺約旦嘅軍事裁決部執行死刑，但係列沙維話唔服從判決，要求提出上訴，結果俾法院駁咗。之後喺2010年10月4號入面，有報道就話佢要繼續提出上訴。結果列沙維喺2015年1月份送咗去安曼入面嘅另一間女子監獄入面。

死
-

2015年1月24號，伊斯蘭國組織向約旦政府提出話要放咗列沙維出嚟，佢哋至會放後藤健二出嚟，重威脅約旦政府話如估喺2015年1月29號嘅太陽落山嗰陣重係交唔出列沙維嘅話，約旦戰機機師卡沙斯比嘅命仔就會凍過水。而約旦政府唔知卡沙斯比重生腢腢噉響度，聽到噉嘅嘢先至話用辦法喺限期入面救返卡沙斯比出嚟。不過伊斯蘭國組織喺2015年2月1號同2月3號發佈咗後藤健二同卡沙斯比死咗嘅短片之後，約旦卒之喺2015年2月4號處決咗沙之打·列沙維。

睇埋
--

* 後藤健二
* 湯川遙菜
* 穆亞夫·卡沙斯比

註
-

1. ↑  Hugh Naylor (2011年9月10號). "'Who are they to judge?' asks survivor of 2005 Amman suicide bomb" (英文). Thenational.ae. 喺2015年1月28號搵到.
2. 1 2  〈サジダ・リシャウィとは誰か　イスラム国が後藤健二さんと引き換えに要求した女性（画像）〉. Huffingtonpost.jp. 2015年1月25號. 原著喺2015年1月26號歸檔. 喺2015年1月26號搵到.
3. ↑  〈ヨルダンで自爆未遂＝「イスラム国」釈放要求の女〉. 時事通信社. 2015年1月25號. 原著喺2015年7月23號歸檔. 喺2015年1月28號搵到.
4. ↑  〈「イスラム国」が釈放要求の女、リシャウィ死刑囚とは〉. AFPBB.com. 2015年1月26號. 原著喺2015年1月27號歸檔. 喺2015年1月28號搵到.
5. ↑  "Failed Amman hotel bomber to hang" (英文). BBC.co.uk. 2006年9月21號. 喺2015年1月26號搵到.
6. ↑  "Jordan upholds death penalty for the failed female suicide bomber" (英文). People.cn. 2007年1月28號. 喺2015年1月26號搵到.`{{cite web}}`: CS1 maint: url-status (link)
7. ↑  "Would-be bomber to face execution in Jordan" (英文). Seattletimes.com. 2007年1月28號. 喺2015年1月26號搵到.
8. ↑  "Jordan convicts 10 on terrorism charges" (英文). Telegraph.co.uk. 2010年10月4號. 喺2015年1月26號搵到.
9. ↑  後藤さんとの交換指名 リシャウィ死刑囚とは？[*失咗效嘅鏈*] 朝日新聞(2015年1月26號)
10. ↑  〈「イスラム国拘束事件 「こう着状態」 外務副大臣〉. AFPBB.com. 2015年1月31號. 原著喺2015年2月5號歸檔. 喺2015年2月5號搵到.
11. ↑  〈イスラム国、「日本にとって悪夢の始まり」 後藤さん殺害動画〉. AFPBB.com. 2015年2月1號. 原著喺2015年2月5號歸檔. 喺2015年2月5號搵到.
12. ↑  〈イスラム国新動画、ヨルダン人操縦士に「火をつけて殺害」〉. AFPBB.com. 2015年2月4號. 原著喺2015年2月4號歸檔. 喺2015年2月5號搵到.
13. ↑
日本沖繩縣所轄諸島
**沖繩島**（粵拼：cung1 sing4 dou2；琉球文：沖繩〔沖縄〕／ウチナー*Uchinaa*；日文：沖縄本島/沖縄島／おきなわほんとう/おきなわじま*Okinawa-hontō/Okinawa-jima*）係日本琉球群島最大嘅島，琉球話俗稱**地下**（dei6 haa6；琉球文：地下／ジジ／ジチ*Zizi／Ziti*）或**大地**（daai6 dei6；琉球文：大地／ウフジ／ウフジー*Uhuzi／Uhuzii*）。全島面積1206.96 km²，係日本第七大島，排喺本州、北海道、九州、四國同埋北方四島裏面嘅擇捉島、國後島之後。呢度曾係沖繩島戰役嘅戰場，係二戰時美軍同日本打嘅咁多仗中傷亡最大嘅一次。

之後日本向盟軍投降，美軍佔領呢箇島到1972年5月15號。之後主權畀咗日本，而美軍根據美日安保條約（日文：日本国とアメリカ合衆国との間の相互協力及び安全保障条約）喺島上保留咗嘉手納空軍基地，直到而家重駐軍。

島上有沖繩縣府那霸。2009年，島上人口138.5萬，包括沖繩本地人、日本人、外國人（包括美軍共軍屬）。島嘅北部好少人，而南部嘅人口密度好高，南部包括咗那霸市同沖繩市，島上人口亦集中喺呢兩個市一帶。島上嘅琉球國遺跡經已畀UNESCO收錄到世界遺產名錄。

島嘅中南部由出水嘅珊瑚礁形成，北部主要係火山岩成份。南部因為有石灰岩溶蝕，產生好多鍾乳洞，其中最出名嘅係那霸西南全長5公里（一般開放890米）嘅玉泉洞。

全島氣候亞熱帶，令北面嘅森林生得好密，每年春末入雨季。海岸線有476公里長，最高點響與那霸嶽，有成503米高。

攷
-

1. 1 2  《平成二十七年全國都道府縣市區町村別面積調查 島面積（平成27年全国都道府県市区町村別面積調 島面積[[Category:有日文嘅文章]]）》 (PDF). 國土地理院. 2015年10月1號. p. 105頁. 原著 (PDF)喺2016年3月15號歸檔. 喺2016年8月15號搵到. `{{cite book}}`: URL–wikilink conflict (help)
2. ↑  〈1-2主要嘅島（1-2 主な島）〉. 《《日本統計年鑑 平成二十六年》（日本統計年鑑 平成26年）》 (日文). 2013年. p. 13、17頁.

|  |  |
| --- | --- |
|  | 維基同享有多媒體嘅嘢：**沖繩島** |
聖地牙哥海洋世界裏面嘅殺人鯨 「沙姆」(Shamu) 表演跳水
**海獸館**係一個用海洋哺乳動物招徠生意嘅主題公園（或水族館），海獅、海豚、白鯨等動物會畀人困住響水池裏面，遊客觀賞或者用嚟做表演。有啲海獸館會營造一個近乎天然（例如珊瑚礁）嘅生態環境（尤其係澳洲）。以旅遊角度睇，呢類海獸館可以帶嚟豐厚收入，但對於海洋哺乳動物嘅高死亡率同衍生嘅道德問題亦引起環保人士嘅關注。

史
-

殺人鯨海威係香港海洋公園嘅台柱
早喺中國嘅北宋時期，就已經有人養海洋哺乳動物嚟表演。

之後就係西方嘅發展。1895年，喺紐約開幕嘅「海獅公園」（Sea Lion Park）就曾經養過40隻海獅，不過喺1903年後執笠。

之後嘅海獸館，位於佛羅里達州聖奧吉斯嘅海洋中心（Oceanarium），喺1938年開幕。直到而家都有人認為佢係「世界上第一個海生館」（"The world’s first oceanarium"）。 

1961年11月，位於加州洛杉磯嘅太平洋海洋世界係第一個養殺人鯨嘅展覽場。不過養咗兩日就死咗。之後， 
溫哥華水族館係第一個養殺人鯨嘅海獸館。佢哋喺1964年養咗一條叫（Moby Doll）殺人鯨，養咗三個月。

香港海洋公園以前分別養過兩條殺人鯨：海威小姐同皇子，海威小姐響1979年1月29號由冰島來港，到1997年4月21號病死；皇子響1989年4月13號由日本來港，直到1991年7月10號病死。海洋公園現計劃再物色另一條殺人鯨嚟香港定居。

2010年，美國佛羅里達州一間主題公園一條雄性殺人鯨，整死資深女訓練員，令「應否豢養殺人鯨」又再拗起來次。

參考書
---

* Lou Jacobs, *Wonders of an oceanarium: The story of marine life in captivity*. Golden Gate Junior Books, 1965.
* Joanne F. Oppenheim, *Oceanarium*. Bantam Books, 1994. ISBN 0-553-09520-X

資料來源
----

1. ↑  《中國古代海洋學史》
2. ↑  Eye to Eye with Orky and Corky.

睇埋
--

* 香港海洋公園
* 動物園
* 水族館
* 海豚館
* 海洋哺乳動物

出面網頁
----

* Alliance of Marine Mammal Parks and Aquariums
* Recommended EAAM dolphin housing standards
* Site sur les différents orques et leur mode de reproduction évitant la consanguinité. （法文）
搵緊第二樣意思嘅話，請睇〈**靈臺 (搞清楚)**〉。
**靈臺**，周國主姬昌之臺，建於囿中。詩大雅之下，收有靈臺一篇，講及園中。周國之京為鎬京，故此在今西安市長安。

靈臺之詩
----

>  經始靈臺，經之營之。庶民攻之，不日成之。經始勿亟，庶民子來。
> 
> 
> 王在靈囿，麀鹿攸伏。麀鹿濯濯，白鳥翯翯。
> 
> 
> 王在靈沼，於牣魚躍。虡業維樅，賁鼓維鏞。
> 
> 
> 於論鼓鍾，於樂辟廱。於論鼓鍾，於樂辟廱。
> 
> 
> 
> 鼉鼓逢逢，矇瞍奏公。 
> 
> 

由靈臺一詩可見，唔單止有靈臺，亦有**靈囿**同**靈沼**。靈臺為姬昌嘅花園，有鹿有鳥，而且有池養魚。

詩中無講靈臺何用，用途不明。園林之中，多數為登高觀覽全景之用。後世亦講觀天之臺，都叫靈臺，或姬昌時又為觀天之用。

毛詩序寫

>  靈臺，民始附也。文王受命，而民樂其有靈德，以及鳥獸昆蟲焉。 
> 
> 

文王姬昌，起咗靈臺，周圍嘅民就依附姬昌。

名
-

靈臺之靈，按漢時劉向寫說苑，脩文一篇講到，「積恩為愛，積愛為仁，積仁為靈，靈臺之所以為靈者，積仁也。」靈為積仁而來。

其他記載
----

漢時劉向所寫新序，雜事一篇中，講到掘靈沼時，掘到屍骨，吏報上去，姬昌下令更葬。天下人得知，話姬昌嘅賢德，唔單止人，而且澤及遺骨。

遺址
--

按文獻推斷，遺址在陜西，為今西安市長安區，下有靈沼鄕阿底村。其南約一千米，吳家村邊。

註
-

1. ↑  周文王作靈臺及為池沼，掘地得死人之骨，吏以聞於文王。文王曰：「更葬之。」吏曰：「此無主矣。」文王曰：「有天下者，天下之主也；有一國者，一國之主也。寡人固其主，又安求主？」遂令吏以衣棺更葬之。天下聞之，皆曰：「文王賢矣，澤及枯骨，又況於人乎？」或得寶以危國，文王得朽骨，以喻其意，而天下歸心焉。
**生母**（粵拼：sang1 mou5；中古漢語拼音：**sr**ieng），係中古漢語聲母，屬齒音中嘅正齒音，屬莊組，係全清聲母。喺後世佢同書母合流成審母，因爲佢喺韻圖二等，所以又叫**審二**（sam2 ji6）。佢又叫**山母**（saan1 mou5）。

擬音
--

學界對生母嘅擬音分兩派，一派擬成捲脷音，擬成/ʂ/，一派擬成舌葉音，擬成/ʃ/。

上古來源
----

對上古音嘅研究，有個定論叫照二歸精，意思係話生母來源自心母，喺上古音佢係/s/噉樣嘅音，後來因爲介音因素，佢演變成捲脷或舌葉音。

喺粵語嘅演變
------

生母喺粵語匯入心母，對應嘅粵拼係s，聲調派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 師 | 數 | 史 | 殺 | 色 | 所 | 省 | 帥 | 生 | 縮 |
| srii | sryoh | srix | sret | srik | sriox | sriengx | sryih | srieng | sriuk |
| si1 | sou3 | si2 | saat3 | sik1 | so2 | saang2 | seoi3 | sang1 | suk1 |

調返轉頭，現代粵語中嘅s聲母來源自中古音嘅心、崇、生、常、書、船、邪七母。

對於可以區分平捲脷嘅粵語，生母屬捲脷音，如吳川話，生母發s／[s]；喺梧州話，生母發sh／[ɕ]。成個粵語，平捲分法係濟南型。

喺吳語嘅演變
------

同粵語一樣滙入心母，對應嘅吳拼係s。

喺普通話嘅演變
-------

主要係捲脷音sh，少數字讀平脷嘅s。

喺日文嘅演變
------

無論吳音漢音，都係讀さ行。

喺韓文嘅演變
------

同粵語一樣，讀ㅅ。

喺越南文嘅演變
-------

同粵語一樣，讀s，派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**廣東通志**係明朝郭裴編寫嘅一本關於廣東嘅通志。本書記低當時廣東行省嘅事蹟、氣候、風俗、水利、人物、藝術文化等等。

喺廣東通志之前，關於廣東嘅專書唔多。史書只係提過兩部，《隋書‧經籍志》裏面載有楊孚嘅《交州異物志》、《唐書‧藝文志》載有王範嘅《交廣二州記》。《廣東通志》可以話係廣東志之始。之後宋朝王靖撰寫嘅《廣東會要》開始有方誌嘅雛形，但係志嘅話要到明嘉靖十四年戴璟先至成稿，到咗嘉靖三年同十七年黃佐先至相繼成為志，到萬曆二十九年郭棐再纂通志，較之前嘅志更為詳備。能夠噉樣，係同郭裴廿幾年努力分唔開。可以講，《粵大記》同《嶺海名勝志》兩部專志，幫《廣東通志》做足咗資料準備。

內容
--

廣東通志裏面分藩省志同郡縣志。卷首有戴耀彦、李時華彦、陳鳴華彦、袁茂英彦。正文分藩省志十三卷，有十一門；而郡縣志有四十九卷；藝文志三卷、有三門；外志七卷，有十門。書中記載關於輿圖、分野、沿革、氣候、事紀、學校，風俗、城池、公署、坊都、驛鋪、橋渡、水利、戶口、鹽鐵、賦役、兵防、壇廟、亭榭、古迹、墳墓、土產、職官、選舉、名宦、流寓、人物、藝文、外志各方面，內容豐富、體例獨特，係各地方誌中少見。將仙釋、寺觀二門列為外志，有佢獨到之處。

纂修史
---

《廣東通志》由明《廣東通志初稿》計起，編修咗六次。《廣東通志初稿》共分四十卷，喺明朝嘉靖十四年（1535年）由戴璟用短短兩個月來纂修。內容包括分野、山川、政紀、行次、疆域等五十多門。第二次纂修，嘉靖三十六年（1557年）由黄佐負責，到咗1561年先至完成。全書分七十卷，內容分為十一門六十九類，人物門佔三分之一嘅篇幅。第三次纂修，明朝萬曆二十七年（1599年)由郭裴、王學曾、袁昌祚等人負責，到咗1602年完成。全書分七十二卷，內容分為三十五門。第四次纂修，喺清朝康熙十四年（1675年）由金光祖負責，康熙三十六年（1697年）完成。全書分三十卷，共三十門。第五次纂修，清雍正八年（1730年）由郝玉麟負責，第二年完成。全書分六十四卷，共三十五門。第六次纂修，清嘉慶二十三年（1818年）由阮元負責，道光二年（1822年）完成。全書分三百三十四卷，共十九門六十八目。

另外，民國期間有兩部《續廣東通志》未成稿。佢哋分別係：民國五年（1916年）由朱慶瀾修輯、梁鼎芬編纂，記錄由清顺治元年到宣统二年嘅事情。民國廿四年（1935年）修，廣東通志館纂修。原稿一百二十册 ，記叙事自清順治元年（1644年）到民國廿三年（1934年）為止嘅事情。

評價
--

* 《四庫全書總目提要》話《廣東通志》「較他志體例為協」。
* 清朝學者周中孚喺《鄭堂讀書記補逸》中亦都話本書「為從來地誌所未有」，志中重設有「罪放」、「貪酷」兩門，以示譏貶、頗得史家遺意，不同於志家只褒不貶的慣例。
* 《鄭堂讀書記補逸》認為《廣東通志》所講「皆可取法」。

睇埋
--

* 郭裴
* 粵大記
* 嶺海名勝志

出面網頁
----

* 廣東文化廳:方誌
* 广东旧志简介
* 早稻田大學數字圖書館藏萬曆郭裴版《廣東通志》全文書影
**廣東道驅蝗行動**係幾十個參加咗「反赤化．反殖民」群組嘅香港人喺2014年2月9號搞嘅遊行。

目的
--

佢哋噉樣做係因為一尐大陸遊客成日一班一班噉落嚟香港買嘢，令到物價上升，加上過多大陸旅客佔用大量香港資源，導致馬路擠迫，地鐵要等好耐等問題，令部分香港人叫爾種大陸人做「蝗蟲」，亦都間接搞到「驅蝗行動」出現。

過程
--

活動人士喺廣東道大聲嗌「減少自由行 放過香港人」、「放寛自由行 香港快陸沉」，有人更加鬧內地旅客「蝗蟲滾回去」。由高達斌帶頭嘅「愛港之聲」就相反，喺現場打出「歡迎內地同胞來香港」嘅橫幅對峙，又話遊行人士係「廢青」同「賣國賊」，場面混亂。一啲中國遊客好嬲，重爆咗一句「佢哋係賣國賊」。

喺呢場行動入面，有啲參加行動嘅人唔小心認錯咗韓國遊客做目標「蝗蟲」，鬧錯咗人。

現場有一名着住廣州恒大波衫嘅大陸客大鬧示威者「你哋香港連足球都鬥唔過中國，竟然重夠膽鬧中國人，簡直係唔知醜！」事後呢名大陸客得到中國足協主席蔡振華同埋廣州恒大董事長許家印表揚[未記出處或冇根據]。

反應
--

事後三位司長、行政長官同平機會主席都先後對爾件事發表回應，環球時報亦都發表一篇針對性社評。但係亦有評論認為香港政府漠視民意，都應該為事件附上責任。

後續
--

中國政府之後將亞太經合組織會議嘅舉辦地方搬去北京，但證實唔到同爾件事有冇關聯。

參考
--

1. 1 2  〈廣東道百人遊行　斥內地客搶港資源 網民建制組織開火　「驅蝗」爆罵戰〉. 2014-02-17. 原著喺2014-03-02歸檔. 喺2014-03-05搵到.
2. ↑  〈左報：「驅蝗行動」屬暴力襲擊〉. 2014-02-17. 原著喺2014-06-08歸檔. 喺2014-03-05搵到.
3. ↑  〈頭條新聞〉. 《香港電台》. 2014-02-16.
4. ↑  〈香港早晨〉. *TVB*. 2014-02-26.
5. ↑  〈【短片】《環時》斥「驅蝗」行動撕裂族群 言行近乎法西斯〉. 2014-02-18. 原著喺2014-03-05歸檔. 喺2014-03-05搵到.
6. ↑  〈廣東道之亂 責在政府〉. 2014-02-18. 喺2014-03-05搵到.
7. ↑  〈蘋論：透視「驅蝗行動」的三個要點〉. 原著喺2014-03-05歸檔. 喺2014-03-05搵到.
8. ↑  〈香港政府是族群衝突的始作俑者〉. 2014-02-18. 喺2014-03-05搵到.
9. ↑  〈東方日報〉. 《東方報業》. 2014-02-26.
10. ↑  〈TVB 六點半新聞報導〉. `{{cite episode}}`: Missing or empty `|series=` (help)
**廣東金融學院**（粵拼：gwong2 dung1 gam1 jung4 hok6 jyun2）
（英文：**Guangdong University of Finance**），簡稱**廣金**，係中國廣東嘅公辦普通本科學院，有兩個校區，分別喺廣州同肇慶。

其中廣州校區喺1950年3月開辦，肇慶校區喺1981年開辦。

兩個校區
----

* 廣州校區：廣州天河區龍眼洞迎福路527號
* 肇慶校區：肇慶端州區星湖石牌（近七星巖）

史
-

### 廣州校區

廣州校區喺1950年3月開辦，最初用**中國人民銀行華南分行銀行學校**嘅名喺海珠區龍潭村一帶辦學，但第二年改名做**中國人民銀行廣東分行銀行學校**，過咗三年又改名做**中國人民銀行廣東分行幹部學校**重搬到海珠區東邊嘅七星崗一帶辦學。1958年，學校改名做**廣東省財政銀行幹部學校**重喺三年後改名做**廣東省財貿幹部學校**。雖然1968年11月受破四舊浪潮影響而暫停辦學，但喺1973年7月以**廣東銀行學校**嘅名喺荔灣區長堤一帶恢復辦學，直到1985年4月搬到天河區龍眼洞重改名做**廣州金融專科學校**，七年後又改名做**廣州金融高等專科學校**。1995年諗住同廣東商學院（今日嘅廣東財經大學）合併，但最後未達成協議。2000年改畀廣東省教育廳睇實。從1985年開始一直係專科學校機構，直到2004年5月，學校正式升級做本科機構兼改名做**廣東金融學院**。2012年正式加接收港澳臺地區學生入去讀書同開通碩士等級專業，第二年正式加接收留學生。2016年正式同英國諾定咸大學合作而招收博士研究生。

### 肇慶校區

肇慶校區喺1981年以**廣東省銀行學校**嘅名嚟開辦，四年後正式轉型做**廣州金融專科學校**嘅肇慶校區，期間一直係專科機構學校，直到2006年正式跟廣州嗰間一齊改名做**廣東金融學院**重升級做本科院校機構。

出面網頁
----

* 廣東金融學院嘅官方網站 （廣州校區）
* 廣東金融學院嘅官方網站 （肇慶校區）
座標: 23°7′52.2″N 113°16′41.35″E﻿ / ﻿23.131167°N 113.2781528°E﻿ / 23.131167; 113.2781528

 **廣東革命歷史博物館**（粵拼：gwong2 dung1 gaak3 ming6 lik6 si2 bok3 mat6 gun2）
（英文：**Guangdong Museum of Revolutionary History**），又叫**廣州近代史博物館**gwong2 zau1 gan6 doi6 si2 bok3 mat6 gun2（英文：**Guangdong Modern History Museum**），係中國廣東省廣州市嘅一間革命歷史博物館，喺越秀區烈士陵園嘅西門南邊冇幾遠嗰度。佢重係廣東省同廣州市嘅愛國主義教育基地同埋廣州市嘅黨員教育基地。呢間建築係由1909年9月份嘅廣東諮政局演變而成嘅。

史
-

### 清末同民國時期

內文：黃花崗起義
喺1909年9月，嗰時清政府諗住整憲法出嚟，結果就揀咗喺而家嘅烈士陵園嘅西門南邊冇幾遠嗰度起咗間廣東諮政局出嚟。就喺呢兩年入面先後提過同彈劾官吏、社會治安、教育同工商有關嘅147件議案。喺1911年11月嘅武昌起義之後，廣東入面各個界嘅代表就喺呢度搞集會宣佈脫離清政府而成立咗廣東軍政府出嚟。之後廣東諮政局就先後攞咗嚟做廣東省議會同非常國會嘅辦公地。中華民國成立咗之後，呢度先後都攞咗嚟做廣東省臨時議會同正式議會嘅地區。

呢度曾經都出國震驚全中國嘅大事——分別係1917年嘅護法國會同議員嚟咗廣東，搬咗入去廣東省議會嘅同時，孫中山都喺1917年同1921年俾人揀咗甚至宣埋誓做中華民國軍政府海陸軍大元帥同中華民國政府嘅非常大總統。喺1925年9月底到1926年12月，呢度曾經變咗中國國民黨中央執行委員會嘅地區。嗰時國共兩黨入面好多位出名嘅人（例如宋慶齡、何香凝、汪精衛、胡漢民、徐崇智、蔣介石、譚延闓、毛澤東、劉少奇、周恩來、譚平山、李富春、及鄧穎超等人）嚟過呢度做嘢或搞活動。喺1926年，中國國民黨第二次全國代表大會、第三次全國勞動代表大會、中國國民黨政治講習班同埋婦女運動講習所、華僑運動講習所、及中國國民黨廣東省第二次代表大會等一系列好緊要嘅大會就喺呢度開過。而喺嗰年之後，呢度曾經變咗中國國民黨廣東省黨部、廣東省參議會所、建國粵軍司令部、黃埔同學會、中國國民黨中央政治廣州分會、廣東省議會嘅開會地區。

### 中華人民共和國成立咗之後

* 1949年11月：中國新民主主義青年團華南工作委員會就喺呢度搞過。
* 1959年10月1號：廣東革命歷史博物館先至正式成立。嗰日重第一次對外開放，搞咗一系列同廣東人民革命鬥爭有關嘅展覽。
* 1966年6月：由於爆咗單文化大革命，博物館就閂咗門差唔多成14年咁耐，直到1980年3月先至恢復返。
* 1986年：間博物館就修改咗啲展覽嘅嘢，而第二年（1987年）就正式開放。
* 1993年：由於博物館俾政府話咗係危樓，結果又要閂門嚟裝修。而政府啲人喺1994年負責出錢嚟裝修返間嘢。
* 1996年7月23號：呢間嘢俾廣州市編制委員會嘅批准，喺原嚟廣東革命歷史博物館嘅基礎度再搞多間廣州近代史博物館。
* 1999年10月：廣州近代史博物館正式對外開放，喺嗰日重搞咗《近代廣州系列》嘅展覽出嚟。
* 2006年5月：廣東諮政局舊址俾國務院話咗係全國重點文物保護單位。
* 2010年：博物館重加咗一啲同廣州歷史有關嘅觸控遊戲出嚟。畀多啲觀眾嚟關注近代廣州嘅人文歷史。

建築風格
----

呢間嘢係一間中西合璧嘅羅馬式議會建築，入面有主樓、石拱橋同埋荷花池。其中主樓嘅佔地面積有2500平方米，間樓有兩層樓高，屬於磚木、鋼樑柱結構，而大門就係弧形門廊，中間重整咗4條歌德式柱。呢度之前有條去中山三路嘅大門，但係喺1998年嗰陣拆咗。而家出入博物館都係喺陵園西路嘅細廣場入面條路仔先至可以入到去，或者係兜烈士陵園嘅正門或西門入去都得。而廣東革命歷史博物館同廣州近代史博物館都喺同一間嘢入面。而呢間嘢嘅牌上啲字係由1959年嗰時嘅葉劍英嚟負責寫嘅。

整咗嘅展覽
-----

孫中山喺做緊非常大總統嗰陣嘅會場
呢間嘢入面有詳細講咗1840年到1949年之間，廣州嘅政治、經濟、衛生、教育、文化同民俗等各方面嘅歷史。入面分開咗兩部分：

### 第一部分：《百年風雲》

百年風雲展覽喺博物館嘅一樓嗰度搞，主要係介紹咗鴉片戰爭到1949年呢1個世紀以嚟，廣州人民為咗抵抗外國侵略者同埋改嗮舊中國搞嘅艱苦鬥爭。入面包括咗呢啲比較緊要嘅歷史事件：

* 林則徐禁煙
* 三元里抗英鬥爭
* 洪秀全嘅早期反清活動同康有為宣傳嘅維新變法
* 三·二九起義
* 廣州起義
* 廣州解放

### 第二部分：《日益近代化嘅中心城市》

日益近代化嘅中心城市展覽喺博物館嘅二樓嗰度搞，主要係介紹咗廣州嘅經濟、文化、教育、醫療、民間工藝、城市建設、工農業發展、及社會風情等呢啲嘢，重話咗廣州慢慢噉行去現代化都市嘅嘢。而展覽就分別搞咗：

* 800幾件文物
* 270幾張相

入面重用咗電子多媒體等手段嚟搞咗喺廣州起義嗰時，蘿蔔頭同廣州公安局一齊PK，同埋日本仔打廣州嘅場景。

除咗呢啲之外，入面重搞咗同呢啲有關嘅嘢：

* 嶺南文化中心
* 都市建設
* 南方商貿城市
* 近代工業嘅發展
* 城鄉型農業

附近嘅交通
-----

* 巴士、電車：
烈士陵園站
* 地鐵
1號綫：烈士陵園站

睇埋
--

* 孫中山
* 黃興
* 廣州起義烈士陵園
* 中山紀念堂 (廣州)
* 黃花崗七十二烈士墓
* 孫中山大元帥府紀念館

出面網頁
----

|  |  |
| --- | --- |
|  | 維基同享有多媒體嘅嘢：**Guangzhou Modern History Museum** |

* 广东革命历史博物馆／广州近代史博物馆官方网站
**米拉·艾麗雅娜·慕克里**（馬來話：**Meera Alyanna binti Mukhriz**，暱稱**Ally Mukhriz**，1995年6月13號—）係馬來西亞第四同第七任首相馬哈迪嘅孫女、吉打州第11任同第13任州務大臣慕克里·馬哈迪嘅女。畢業於英國倫敦大學。

2020年8月21號，艾麗雅娜同老公喺酒吧消遣，因抵觸復原行動管制令而俾警察拉咗。

個人生活
----

2019年4月23號，艾麗雅娜被選為馬來西亞知名服裝設計師李坤輝（Khoon Hooi）喺嗰年開齋節系列設計嘅代言人。對於成為李坤輝2019年金色開齋節時裝週嘅模特兒，艾麗雅娜表示非常榮幸，亦感謝對方選擇同相信佢能夠勝任呢系列服裝。

2020年2月20號，艾麗雅娜同阿茲拉（Ezran Daud Cheah）成婚，婚禮同晚宴分別喺首都住家同武吉端姑酒店舉行，馬哈迪夫婦都有出席。

艾麗雅娜亦經常活躍於社交媒體Instagram，佢喺Instagram有超過20萬名追隨者。

事件
--

### 違反復原行動管制令被捕

2020年8月21號，艾麗雅娜同老公喺酒吧消遣，因抵觸復原行動管制令而俾警察拉咗。佢老豆慕克里·馬哈迪事後證實呢件事，並感謝吉隆坡警方採取嚴厲同公平嘅行動。

8月28號，艾麗雅娜透過社交媒體Instagram發文承認自己因為出席一場生日派對而俾警方拉咗，並為自己嘅行為道歉。唔少網民留言，對佢肯承認犯錯嘅態度表示讚揚，「慶幸你冇濫用你爺爺（指前首相馬哈迪）嘅權力」，「至少你肯認錯，嗰位部長（指原產業部長莫哈末凱魯丁）太令人失望喇」。

屋企
--

* 老豆：慕克里·馬哈迪
* 老母：Norzieta Zakaria
* 老公：Ezran Daud Cheah
* 兄弟姐妹：Melia Serena binti Mukhriz、Misha Hakeem bin Mukhriz
* 爺爺：馬哈迪
* 阿嫲：茜蒂啊斯瑪

參考
--

1. ↑  〈男友求婚 敦马孙女答应了 国内〉. 《東方網 馬來西亞東方日報》 (簡體中文). 喺2021-05-11搵到.
2. ↑  邓开平, 文 /. 〈马哈迪孙女在夜店违反复管令被罚款认错 早报〉. *www.zaobao.com.sg* (英文). 喺2021-07-21搵到.
3. ↑  〈敦马孙女为大马服装品牌代言〉. *www.sinchew.com.my*. 喺2021-05-12搵到.
4. ↑  〈代言開齋節系列服裝 敦馬孫女當糢特兒〉. 《光明日报》 (臺灣中文). 喺2021-05-12搵到.
5. ↑  Chalil, Melanie. "Dr M's granddaughter Ally Mukhriz gets married, shares cute photo eating instant noodles in wedding outfit Malay Mail". *www.malaymail.com* (英文). 喺2021-05-12搵到.
6. ↑  〈慕克里兹证实 女儿女婿酒吧消遣被捕 国内〉. 《東方網 馬來西亞東方日報》 (簡體中文). 喺2021-04-01搵到.
7. ↑  〈酒吧狂欢至凌晨违SOP 敦马孙女发文认错 国内〉. 《東方網 馬來西亞東方日報》 (簡體中文). 喺2021-05-12搵到.
8. ↑  張, David (2020-08-29). 〈酒吧狂欢违SOP 敦马孙女认错〉. 《马来西亚诗华日报新闻网》 (中國中文). 喺2021-05-13搵到.
9. ↑  〈酒吧狂欢至凌晨1点半 · 敦马孙女发文认错〉. *www.sinchew.com.my*. 喺2021-05-13搵到.
BT原理
**BitTorrent**（簡稱 **BT**、BT 下載、變態下載）係一個網路文件傳輸協議，佢能夠實現點對點文件分享嘅技術。比起其他點對點嘅協議，佢有更多點對多點嘅特性，呢個特點簡單咁講就係：下載嘅人越多，速度就越快。下載完之後只要唔閂 BitTorrent 軟件，就可以成為種（擁有完整檔案嘅人）分流畀其他人下載。

原理
--

普通嘅HTTP/FTP下載使用TCP/IP協議，BitTorrent協議係起喺 TCP/IP 協議之上嘅一個 P2P 文件傳輸協議，喺TCP/IP結構嘅應用層。 BitTorrent協議本身都包含咗好多具體嘅內容協議同擴展協議，而且喺度不斷擴充緊。

根據 BitTorrent 協議，文件發佈者會根據要發佈嘅文件整一個 .torrent 文件，即係文件個種，亦都叫做「種」。

.torrent 文件其實係文本文件，包含 Tracker 信息同文件信息兩部分。Tracker 信息主要係 BT 下載時需要用到嘅 Tracker 伺服器地址同針對 Tracker 伺服器嘅設置，文件信息係用目標文件計出嚟嘅，計算結果根據 BitTorrent 協議入面嘅編碼規則進行編碼。主要原理係將畀人下載嘅文件分成大小一樣、分成一塊塊，每塊大小一定要係 2k 整數次方，將每塊嘅索引信息同 Hash 驗證碼寫入 .torrent 文件入面；所以 .torrent 文件就做咗被下載文件嘅「索引」。

下載者要下載文件內容，要先攞到相應嘅 .torrent 文件，然後用 BT 客戶軟件嚟下載。

下載嗰陣，BT 客戶先解析 .torrent 文件得到 Tracker 地址，然後連接到 Tracker 伺服器。Tracker 伺服器回應下載者嘅請求，提供下載者其他下載者（包括發佈者）嘅 IP 地址。下載者再連接去其他下載者，根據 .torrent 文件，兩者分別話畀對方聽自己已經有嘅塊，然後從對方度攞自己冇嘅。呢個時候，唔需要其他伺服器嘅參與，分散咗單個線路上嘅數據流量，亦都減輕咗伺服器嘅負擔。

下載者每得到一個塊，就要對比下載塊嘅 Hash 驗證碼同 .torrent 文件裏面嘅，如果一樣，即係話呢塊啱，唔一樣嘅話，就需要重新下載嗰塊。呢種規定係為咗解決下載內容準確性嘅問題。

一般嘅 HTTP / FTP 下載，發佈文件只係喺某個或者某幾個伺服器，下載嘅人太多，伺服器的頻寬好容易受唔住，變得好慢。而 BitTorrent 協議下載嘅特點係，下載嘅人越多，提供嘅頻寬亦都越多，種子亦會越來越多，下載速度就越快。

而有啲人下載完成之後閂咗，提供比較少嘅數據畀其他用戶，為咗盡量避免呢種行為，喺非官方 BitTorrent 協議中有超級種子嘅演算法。這種演算法畀文件發佈者分幾步發佈文件，發佈者唔洗一次提供文件所有嘅內容，而係慢慢咁開放嘅下載內容嘅比例，延長下載時間。呢個時候，速度快嘅人由於未下載完，就必須畀數據其他人，速度慢嘅人有更加多嘅機會得到數據。

拎
-

* 
* 
* Bitgle - the bit torrent search engine powered by Google CSE
**劇道場**（**Theatre Dojo**）係香港一個獨立非牟利舞台劇團，「道場」一詞嚟自日文DOJO，由歐錦棠同佢老婆萬斯敏共同創立。2015年起係上環文娛中心場地伙伴計劃駐場劇團之一，每年大約推出三套舞台劇作品，同埋一系列嘅演技課程，致力推廣舞台劇同埋培育演藝新材。

歐錦棠同萬斯敏兩人除咗台前演出，亦兼任創作監督等等嘅事務，積極發掘唔同領域嘅題材同埋同藝人聯合演出，例如邀請著名日本動作片演員倉田保昭出演宮本武藏（2013年）、同王宗堯合演香港版科學怪人（2017年）等等。亦有到美國、加拿大、澳洲等地方作巡迴演出。

為加強同觀眾嘅互動溝通，劇團於2018年推出《劇場有道》Facebook直播節目，由歐錦棠同萬斯敏主持，談論不同嘅藝術文化熱門話題。

2020年，劇團深受武漢肺炎疫情影響，近10 個月無收入，但歐錦棠仍然照畀租金同人工。2021年7月，歐錦棠喺社交媒體宣布「劇道場」將會道別觀眾，原因係外在環境瞬速嘅轉變。

參考
--

1. ↑  "Theatre Dojo". 《劇道場》. 原先內容歸檔喺2020-10-27. 喺2017-09-06搵到.
2. ↑  〈劇道場 Theatre Dojo〉. *www.facebook.com* (簡體中文). 喺2018-05-30搵到.
3. ↑  〈劇團「劇道場」宣佈道別 兩部作品將成最後演出 創辦人歐錦棠︰外在環境迅速轉變 | 立場報道 | 立場新聞〉. 《立場新聞 Stand News》. 原著喺2021-07-17歸檔. 喺2021-07-18搵到.
**歐陽炯**（粵拼：au1 joeng4 gwing2；896年—971年），係中國五代十國後蜀到宋初嘅官員、詞人，益州華陽人（而家四川成都）。歐陽炯係花間派詞人，《花間集》收有佢嘅詞17首。

生平
--

歐陽炯嘅老豆係歐陽珏，係唐朝通泉縣令（而家射洪）。佢出世喺唐昭宗乾寧三年，早年入仕五代十國中嘅前蜀，當時係後主，做中書舍人，前蜀滅亡後歸後唐，做秦州從事（而家甘肅天水）。孟知祥守成都，佢就返咗鄉下。

後蜀立國，佢繼續做中書舍人，廣政十二年（949年），後蜀後主任命佢做翰林學士，950年，歐陽迥知貢舉、判太常寺。後遷禮部侍郎，領陵州刺史（而家四川仁壽），轉吏部侍郎，加承旨。961年，拜門下侍郎兼戶部尚書、平章事、監修國史，成為宰相。

965年，宋朝滅蜀，歐陽炯歸咗宋朝，做右散騎常侍，之後係翰林學士，轉左散騎常侍。因爲佢擅長吹笛，宋太祖召過佢去偏殿演奏。佢又識寫詞，風格委婉，善寫女子姿態。開寶四年（971年），宋朝滅南漢，上頭想派佢去祭南海，佢詐病唔去，得失咗太祖細佬趙光義，畀皇帝罷職，改任本官分司西京而死，年七十六歲。

佢喺蜀國時，西蜀犬馬聲色，君臣都沉溺喺娛樂中，宋太祖就認爲從佢識音樂填詞呢點就睇出。但歐陽炯喺之中算係樸素嘅人，唔多奢侈，呢點亦畀人讚。

作品舉例
----

歐陽炯屬花間派詞人，係繼溫庭筠、韋莊後又一大詞人。佢來過嶺南，寫低有關嶺南嘅詞。佢現今存詞47首，分別收錄喺《花間集》同《尊前集》。

|  |  |  |  |
| --- | --- | --- | --- |
| **南鄉子**
路入南中，
桄榔葉暗蓼花紅。
兩岸人家微雨後，收紅豆，
樹底纖纖擡素手。 | **巫山一段雲**
春去秋來也，愁心似醉醺。
去時邀約早回輪，及去又何曾。
歌扇花光黦，衣珠滴淚新。
恨身翻不作車塵，萬里得隨君。 | **春光好**
花滴露，柳搖煙，
艷陽天；
雨霽山櫻紅欲爛，
谷鶯遷。 | **江城子**
晚日金陵岸草平。
落霞明，水無情。
六代繁華，暗逐逝波聲。
空有姑蘇臺上月，如西子鏡，照江城。 |

註
-

1. ↑  《宋史》作**歐陽迥**。

參攷資料
----

* 脫脫. 〈卷四百七十九 列傳第二百三十八 世家二 — 歐陽炯傳〉. 《《宋史》》.
**香港學業能力測驗**（英文：**Hong Kong Academic Aptitude Test**，**HKAAT**，通常叫做**學能測驗**），係香港教育署喺1978年至2000年配合香港中學學位分配辦法舉行嘅測驗，由中學學位分配組統籌。2000年前，呢個測驗同香港中學會考、香港高級程度會考並稱為香港三大公開考試，考生都係讀緊小學六年級嘅香港學生，喺2000年7月宣布取消。

簡介
--

測驗喺12月第一個禮拜嘅星期二下晝舉行，考生一定要帶小六學生證去獲分配嘅試場應考。呢個測驗完全免費，所有參加中學學位分配辦法嘅學生都要參加。測驗包括兩部份嘅多項選擇題試卷，一個係文字推理（Verbal Reasoning），另一個係數字推理（Numerical Reasoning），考核考生嘅邏輯能力，兩卷都係由電腦批改。文字推理卷只有中文版，而數字推理就有中、英文版。兩份試卷都係限時45分鐘，中途有50分鐘休息。數字推理係第一場，由下晝一點至下晝一點45分；第二場係文字推理，由下晝兩點35分至三點20分。因為測驗原意為咗防止操練試題，測驗試題會喺測驗完之後收返，歷屆試題亦係保密事項。考生亦唔會知道自己嘅成績，考生嘅得分就只有獲分派嘅中學知道。

測驗內容
----

### 文字推理

文字推理係考核考生嘅語文能力，共85條題目。題目形式可以分為11大類，分別為詞義辨別、重組句子、排句成段、詞語歸類、作用推理、相對關係、序列推理、類比推理、代號推理、邏輯推理、閱讀推理。

### 數字推理

數字推理嘅內容一般取材自小學數學科課程，當中包括一啲難度較高嘅基本應用技巧同概念，共50條題目。基本考核嘅課題包括度量衡、圖形、分數、數型、單位兌換、組合、排列、方向、時間、數字嘅分類排列關係結合、因數、倍數、四則運算、價錢、統計、代數、周界面積、算式推斷、基本運算同關係、運算符號等等。

數字推理嘅題目可以歸納成五種唔同嘅推理技巧，分別係處理數字基本嘅技巧、應用程式解決慣常難題、應用程式解決非常規難題、推論事理測驗、觀察模式。

睇埋
--

* 呈分試
* 香港教育

參考
--

1. ↑  學能測驗由二○○○至○一學年起取消
**中國共產黨第九次全國代表大會**於1969年4月1號至24號喺北京召開。出席代表1512人，代表當時全國2200萬黨員。由於當時各地黨組織處於癱瘓狀態，無法正常進行代表嘅選舉，多數代表由革命委員會同各造反組織嘅頭頭協商決定或上級指定，以致很多品質惡劣嘅幫派骨幹、打砸搶分子，林彪、江青一伙嘅爪牙，成為咗九大代表。有嘅人是喺確定為九大代表之後，先自趕辦入黨手續，或喺去北京列車上突擊入黨。相當多嘅原八屆中央委員同候補中央委員處於被審查或者坐緊監，未能作為代表出席九大。

毛澤東主持開幕式並致開幕詞，林彪代表中共中央作政治報告。報告以「無產階級專政下繼續革命嘅理論」為核心，全面肯定咗「文化大革命」，話「無產階級文化大革命」係一場真正嘅無產階級革命，係對馬列主義理論同實踐嘅一個偉大嘅新貢獻；將黨嘅全部歷史講成係兩條路線鬥爭嘅歷史，即所謂「毛主席嘅馬克思列寧主義路線，同黨内右嘅同『左』嘅機會主義路線鬥爭嘅歷史」，虛構咗以劉少奇為阿頭嘅「資產階級司令部」，肯定咗強加畀劉少奇嘅種種罪名；對中國社會嘅形勢以及黨嘅政治狀況作咗錯誤嘅估計，响呢種基礎上提出咗所謂「鬥、批、改」嘅新任務。報告對戰爭到嚟嘅可能性作咗緊迫同跨大嘅估計，過分強調要準備打仗。

大會通過咗政治報告同黨章修正草案。九大通過嘅新黨章，錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱；對毛澤東思想作咗歪曲嘅闡述；刪除咗原黨章中黨員權利一節，取消咗黨員嘅預備期，取消咗中央書記處，取消咗中央監察委員會等機構。

大會選舉出中央委員170人，候補中央委員109人，其中原八屆中央委員同候補中央委員只有53人。

中共九大使「文化大革命」嘅錯誤理論同實踐合法化，喺思想上、政治上、組織上嘅指導方針都係錯誤嘅。

一中全會
----

中國共產黨第九屆中央委員會第一次全體會議於1969年4月28日喺北京舉行。會議選舉產生咗新一屆中央領導機構。名單如下：

1. 中央委員會主席：毛澤東
2. 中央委員會副主席：林彪
3. 中央政治局常務委員會委員：毛澤東、林彪、  
（以下按姓氏筆劃為序）陳伯達、周恩來、康生
4. 中央政治局委員：毛澤東、林彪、  
（以下按姓氏筆劃為序）葉群、葉劍英、劉伯承、江青、朱德、許世友、陳伯達、陳錫聯、李先念、李作鵬、吳法憲、張春橋、邱會作、周恩來、姚文元、康生、黃永勝、董必武、謝富治
5. 中央政治局候補委員：紀登奎、李雪峰、李德生、汪東興

二中全會
----

中國共產黨第九屆中央委員會第二次全體會議於1970年8月23日至9月6日喺江西廬山舉行，毛澤東主持咗會議。林彪一班人喺會上通過稱讚毛澤東為「天才」嘅辦法，借以吹捧林彪，鼓吹要設國家主席，想以此達到佢奪權嘅目的。8月24日，陳伯達喺華北組宣講由佢編選經林彪審定嘅《論天才》嘅材料，煽動華北組通過決議：堅決要求設國家主席。8月31日，毛澤東發表《我的一點意見》一文，揭穿咗「稱天才」嘅騙局，指出咗佢哋喺廬山搞突然襲擊，煽風點火，唯恐天下不亂嘅陰謀同野心，指出唔好再提設國家主席嘅問題，從而挫敗咗林彪反革命集團向黨發起嘅有組織、有預謀嘅進攻。為此，全會宣布對陳伯達進行審查。 

全會批准咗國務院關於全國計劃會議同1970年國民經濟計劃嘅報告；批准咗中央軍委關於加強戰備嘅報告。

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
**中國共產黨第四次全國代表大會**於1925年1月11號至22號响上海虹口區東寶興路254弄28支弄8號嘅一棟石庫門住宅入面舉行。出席大會嘅有陳獨秀、蔡和森、瞿秋白、譚平山、周恩來、彭述之、張太雷、陳潭秋、李維漢、李立三、王荷波、項英等20人代表當時全國994名黨員參加大會。共產國際代表維經斯基參加會議。陳獨秀代表第三屆中央執行委員會作咗工作報告。

國共合作統一戰線嘅建立，令工人運動逐漸恢復，農民運動日益興起，全國革命形勢迅速高漲。為咗總結國共合作一年嚟嘅經驗，加強對革命運動嘅領導，回答黨所面臨嘅好多新問題，中共四大就係响呢種背景下召開嘅。

中共四大最重要嘅貢獻係响黨嘅歷史上第一次明確提出咗無產階級响民主革命中嘅領導權同工農聯盟問題。關於無產階級領導權問題，《對於民族革命運動之議決案》明確指出：「無產階級嘅政黨應該知道無產階級參加民族運動，唔係附屬資產階級而參加，乃以自己階級獨立嘅地位同目的而參加」。「無產階級係最有革命性嘅階級」。所以，民主革命「必須最革命嘅無產階級有力咁參加，並且取得領導嘅地位，先至能夠得到勝利」。關於工農聯盟，《對於農民運動的議決案》闡明咗農民係無產階級同盟軍嘅原理，強調農民响中國民族革命中嘅重要地位，指出：無產階級同佢嘅政黨如果唔發動農民起來鬥爭，無產階級嘅領導地位同中國革命唔可能得到成功。此外，大會亦提出响「反對國際帝國主義」嘅同時，既要「反對封建嘅軍閥政治」，又要「反對封建嘅經濟關係」，呢啲表明黨對反封建嘅內涵有咗進一步嘅認識。

大會總結一年來國共合作嘅經驗教訓後指出：無產階級响民族運動中既要反對「左」嘅傾向，亦要反對右嘅傾向，而右嘅傾向係黨內主要危險。共產黨要做到：响國民黨內同黨外堅持徹底嘅民主革命綱領；保持自己嘅獨立性；响思想上、組織上同民眾宣傳上擴大左派，爭取中派，反對右派；既幫助國民黨响實際運動同組織上發展，又加緊同國民黨內嘅妥協傾向作鬥爭。

大會圍繞當前嘅中心工作，通過咗《對於民族革命運動之議決案》等11個議決案，並選出新嘅中央執行委員會。新當選嘅中央執行委員共9人：陳獨秀、李大釗、蔡和森、張國燾、項英、瞿秋白、彭述之、譚平山、李維漢；候補執行委員5人：鄧培、王荷波、羅章龍、張太雷、朱錦堂。喺隨後舉行嘅中央執行委員會第一次會議上，陳獨秀當選為中央總書記兼中央組織部主任，彭述之任中央宣傳部主任，張國燾任中央工農部主任，蔡和森、瞿秋白任中央宣傳部委員，以上5人組成中央局。

中共四大作出嘅各項決策，為大革命高潮嘅到來作咗政治上、思想上同組織上嘅準備。之後，全國嘅革命形勢迅速發展，工人運動風起雲湧，農民運動轟轟烈烈，為即將到來嘅大革命高潮奠定咗廣泛嘅群眾基礎。

中共四大會會址已經响20世紀30年代嘅日本侵華戰爭中被毀。1980年代原址改建三幢五層公房。1995年中共四大召開70周年嘅時候，上海市政府响呢處立碑紀念。經中共上海市虹口區委嘅多方徵集、多年考證，最終確定中共「四大」原址嘅位置；並考證出咗當年出席會議嘅20名代表嘅姓名、身世，响中共「四大」史料嘅徵集、研究方面，填補咗空白。《中國共產黨第四次全國代表大會》一書亦已經响2005年1月由中共黨史出版社出版。

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
**中國共產黨全國代表大會**簡稱**中共黨代會**，每五年舉行一次，由中國共產黨中央委員會召集。中央委員會認為有必要，或者有三分之一以上嘅省一級組織提出要求，全國代表大會可以提前舉行；如冇非常情況，就唔能夠延期舉行。全國代表大會代表嘅名額和選舉辦法，由中央委員會決定。

中共黨代會嘅職權係：聽取同審查中央委員會嘅報告；聽取同審查中央紀律檢查委員會嘅報告；討論並決定黨嘅重大問題；修改黨嘅章程；選舉中央委員會；選舉中央紀律檢查委員會。

中國共產黨全國代表會議嘅職權係：討論同決定重大問題；調整同增選中央委員會、中央紀律檢查委員會嘅部分成員。調整同增選中央委員同候補中央委員會嘅數額，唔能夠超過黨嘅全國代表大會選出嘅中央委員同埋候補中央委員各自總數嘅五分之一。

**中國共產黨地方各級代表大會**簡稱「省（市、區、縣）黨代會」，黨嘅省、自治區、直轄市嘅代表大會，設區嘅市同自治州嘅代表大會，縣（旗）、自治縣、唔設區嘅市同市轄區嘅代表大會，每五年舉行一次。黨嘅地方各級代表大會由同級黨嘅委員會召集。喺特殊情況下，經上一級委員會批准，可以提前或延期舉行。黨嘅地方各級代表大會代表嘅名額同選舉辦法，由同級黨嘅委員會決定，並報上一級黨嘅委員會批准。

黨嘅地方各級代表大會嘅職權係：聽取同審查同級委員會嘅報告；聽取同番查同級紀律檢查委員會嘅報告；討論本地區範圍內嘅重大問題並作出決議；選舉同級黨嘅委員會，選舉同級黨嘅紀律檢查委員會。

**中國共產黨中央委員會**（簡稱「中共中央」、「黨中央」）每屆任期五年。全國代表大會如提前或延期舉行，佢嘅任期相應咁改變。中央委員會委員同候補委員必須有五年以上嘅黨齡。中央委員會委員同候補委員嘅名額，由全國代表大會決定。中央委員會委員出缺，由中央委員會候補委員按照得票多少依次遞補。中央委員會全體會議由中央政治局召集，每年至少舉行一次。中央政治局向中央委員會全體會議報告工作，接受監督。响全國代表大會閉會期間，執行全國代表大會嘅決議，領導黨嘅全部工作，對外代表中國共產黨。

**中國共產黨地方各級委員會**簡稱「黨委」。黨嘅省、自治區、直轄市、設區嘅市同自治州嘅委員會，每屆任期五年。呢啲委員會嘅委員同候補委員必須有五年以上嘅黨齡。黨嘅縣（旗）、自治縣、唔設區嘅市同市轄區嘅委員會，每屆任期五年。呢啲委員會嘅委員同候補委員必須有三年以上嘅黨齡。黨嘅地方各級代表大會如提前或延期舉行，由佢選舉嘅委員會嘅任期相應咁改變。黨嘅地方各級委員會嘅委員同候補委員嘅名額，分別由上一級委員會決定。黨嘅地方各級委員會委員出缺，由候補委員按照得票多少依次遞補。黨嘅地方各級委員會全體會議，每年至少召開兩次。黨嘅地方各級委員會喺代表大會閉會期間，執行上級黨組織嘅指示同埋同級黨代表大會嘅決議，領導本地方嘅工作，定期向上級黨嘅委員會報告工作。 

黨嘅地方各級委員會全體會議，選舉常務委員會同埋書記、副書記，並報上級黨嘅委員會批准。黨嘅地方各級委員會嘅常務委員會，响委員會全體會議閉會期間，行使委員會職權；响下屆代表大會開會期間，繼續主持經常工作，直到新嘅常務委員會產生為止。 

黨嘅地方各級委員會嘅常務委員會定期向委員會全體會議報告工作，接受監督。

中國共產黨歷次全國代表大會
-------------

1. 中國共產黨第一次全國代表大會——中央領導機構稱中央局
2. 中國共產黨第二次全國代表大會——二大到四大稱中央執行委員會
3. 中國共產黨第三次全國代表大會
4. 中國共產黨第四次全國代表大會
5. 中國共產黨第五次全國代表大會——五大起稱中央委員會
6. 中國共產黨第六次全國代表大會
7. 中國共產黨第七次全國代表大會
8. 中國共產黨第八次全國代表大會
9. 中國共產黨第九次全國代表大會
10. 中國共產黨第十次全國代表大會
11. 中國共產黨第十一次全國代表大會
12. 中國共產黨第十二次全國代表大會
13. 中國共產黨第十三次全國代表大會
14. 中國共產黨第十四次全國代表大會
15. 中國共產黨第十五次全國代表大會
16. 中國共產黨第十六次全國代表大會
17. 中國共產黨第十七次全國代表大會
18. 中國共產黨第十八次全國代表大會
19. 中國共產黨第十九次全國代表大會

出面啲頁
----

* 人民網·中共歷次全國代表大會與中央委員會詳細介紹

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |
唔好同**馬勒**搞亂。

馬勒當拿（2006年）
**馬勒當拿**（**Diego Armando Maradona**，1960年10月30號—2020年11月25號），係阿根廷足球員，唔少人認佢同「巴西黑珍珠」比利做「球王」。

生平
--

馬勒當拿喺阿根廷首都布宜諾斯艾利斯出世，十幾歲就已經好好波。1976年佢第一次代表阿根廷，但係嗰幾年都冇乜表現。1982年FIFA世界盃馬勒當拿重踢傷人攞紅牌。嗰陣時佢踢西班牙班霸球會巴塞隆拿，但巴塞隆拿唔滿意佢，1984年賣咗佢畀意大利球會拿玻里。馬勒當拿好快就幫隊波贏咗意大利甲組足球聯賽。

馬勒當拿足球生涯嘅高峰係1986年FIFA世界盃。馬勒當拿喺嗰以精湛球技帶住阿根廷捧世界盃，其中半準決賽對英格蘭佢一扭六嘅「上帝之腳」入球就更被FIFA選做史上最靚球波，而佢喺同一場波出嘅「上帝之手」亦都好出名，亦因為咁樣，馬勒當拿就當選咗當屆世界盃最佳球員。之後佢又帶領拿玻里贏幾屆意甲冠、亞軍，1989年又贏埋歐洲足協盃。

馬勒當拿喺1997年掛靴；之後吸毒上咗癮而要去戒。1994年至1995年佢執教過阿根廷球隊Textil Mandiyú同埋競賽會，但成績都唔好。2008年馬勒當拿開始執教阿根廷足球代表隊，佢帶領國家隊掹車邊出線2010年FIFA世界盃決賽週，最後八強出局。佢喺世界盃過後冇再帶阿根廷代表隊。

2014年，馬勒當拿擔任電視台講波佬嘅時候，向阿根廷足協主席格朗當拿舉中指，佢嘅行為飽受批評。格朗當拿喺同年7月30號病死。

2020年11月25號，馬勒當拿因心臟病發而與世長辭，終年60歲。

獎項
--

**球會**

* 小保加
	+ 阿根廷甲組聯賽冠軍：1981年
* 巴塞隆拿
	+ 西班牙國王盃冠軍：1983年
	+ 西班牙聯賽盃冠軍：1983年
	+ 西班牙超級盃冠軍：1983年
* 拿玻里
	+ 意甲聯賽冠軍：1986/87，1989/90年
	+ 意大利盃冠軍：1987年
	+ 歐洲足協盃冠軍：1989年
	+ 意大利超級盃冠軍：1990年

**阿根廷國家隊**

* 世青盃冠軍：1979年
* 世界盃冠軍：1986年
* 世界盃亞軍：1990年
**田波**（1931年12月25號—2019年12月15號）係中華人民共和國病毒學家，做過中國科學院院士。

生平
--

1931年聖誕日喺山東省桓台縣夏莊出世。高中時代先後讀過南京國立中央大學附屬中學同青島市立高中。1954年畢業於北京農業大學植物保護系。畢業後被分配到中國科學院微生物研究所病毒學研究室工作。喺林傳光教授嘅指導下從事病毒喺馬鈴薯退化中作用嘅研究，歷任研究實習員、助理研究員、副研究員。1986年晉升為研究員。

1981年澳洲阿德萊德大學訪問學者。1986年西德杜塞爾多夫大學客席教授。1990年美國馬利蘭大學同威斯康星大學客席教授。1993年英國蘇格蘭作物所訪問學者。中國植物病理學會常務理事，中國植物保護學會理事。1984年至2001年，中國微生物學會病毒學專業委員會第二至五屆副主任委員。

1991年當選中國科學院院士（學部委員）。2001年兼任武漢大學生命科學學院及病毒學國家重點實驗室教授。2003年非典疫情爆發後，致力於對SARS冠狀病毒致病機制嘅研究。

到2019年12月15號，田波因病醫治無效喺北京逝世，享年87歲。

科學貢獻
----

1954至1979年研究咗病毒同高溫對馬鈴薯花葉型退化嘅作用，發現病毒感染後喺低溫條件之下馬鈴薯產生耐病性而唔發生退化。從而提出無病毒種薯生產方案。

1980年代開展亞病毒研究：1983年喺國際上首次報道咗應用衛星RNA防治黃瓜花葉病毒，並獲得成功。佢重發現咗一種新型類病毒——牛旁矮化類病毒，獲得國際承認。1987年，領導科研團隊成功將人工合成嘅抗黃瓜花葉病毒基因轉入西紅柿細胞核染色體中，首次得到具有抗病性嘅西紅柿新株系。

1989年涉足醫學病毒，研究咗SARS同愛滋等病毒融合蛋白嘅7肽重複序列與細胞融合嘅分子機制，設計咗一種三螺旋蛋白高抗愛滋病毒。

2003年開始研究SARS冠狀病毒融合機制，研製出咗抗擊該病毒侵入細胞嘅多肽藥物。

榮譽
--

主持嘅科研項目曾五次獲得中國科學院自然科學同科技進步獎，兩次獲得國家自然科學與科技進步獎，三次獲得省部級獎項。1988年獲國家有突出貢獻嘅中青年專家稱號。1997年獲得首批華夏英才基金資助。1999年何梁何利科學與技術進步獎。2016年獲得中國植物病理學會終身成就獎。

參考
--

1. 1 2  〈病毒学家田波院士：锐志精研济苍生〉. 中国科学报. 2015年10月23號. 原著喺2019年12月16號歸檔. 喺2019年12月21號搵到.
2. ↑  《历届全国政协委员人名辞典》. 中國國際廣播出版社. 1996年. p. 104. ISBN 9787507813746.
3. ↑  《《中国科学院博士生导师简介》》. 中國科學技術大學出版社. 1989年. p. 137.
4. ↑  〈田波〉. 中國科學院. 2003年6月18號.
5. ↑  〈病毒学专业委员会〉. 中国微生物学会. 2016年11月1號. 原著喺2020年3月28號歸檔. 喺2019年12月21號搵到.
6. ↑  中国科学院学部与院士·院士信息·生命科学和医学学部·田波 互聯網檔案館嘅歸檔，歸檔日期2013年12月16號，.
7. ↑  〈武大科研人员发现SARS冠状病毒致命点〉. 人民網. 2009年2月17號. 原著喺2019年12月16號歸檔. 喺2019年12月21號搵到.
8. ↑  光明日報 (2019年12月15號). 〈病毒学家、中科院院士田波逝世，享年88岁〉 (簡體中文). 澎湃新聞. 喺2019年12月21號搵到.
9. ↑  〈中国科学院新增选学部委员简介〉. 《人民日報》. 1992年5月16號. p. 3.
10. ↑  〈为蔬菜防病增产开辟新途径 我首次获得抗病毒西红柿新植株〉. 《人民日報》. 1989年12月5號. p. 1.
11. ↑  〈田波〉. 中國農業大學校友會. 2016年4月25號. 原著喺2019年12月16號歸檔. 喺2019年12月21號搵到.
12. ↑  〈武大和中科院微生物研究所合作研制出抗SARS药物〉. 人民網. 2003年12月8號. 原著喺2019年12月16號歸檔. 喺2019年12月21號搵到.
13. ↑  〈教师简介〉. 武漢大學生命科學學院. 2016年12月26號. 原著喺2019年12月16號歸檔. 喺2019年12月21號搵到.
14. ↑  〈出版学术著作 推动科技发展 十位院士获华夏英才基金资助〉. 《人民日報》. 1997年5月24號. p. 4.
15. ↑  〈微生物所三位院士荣获中国植物病理学会终身成就奖〉. 中國科學院微生物研究所. 2016年8月18號. 原著喺2019年12月16號歸檔. 喺2019年12月21號搵到.

連出去
---

* 田波 - 中國科學院大學
* 田波 - 中國科學院病原微生物與免疫學重點實驗室

|  |  |
| --- | --- |
| 權威控制 | 
* WorldCat
* VIAF: 293283342
* LCCN: no2008132811
* ISNI: 0000 0000 5093 956X
* CALIS: n2004191781

 |
**紅警司**，全稱係**廣州紅色警備司令部**，尾歸入紅聯就改叫**廣州紅色革命造反聯合指揮部警備司令部**，係文革陣廣州度部分運動參與者（紅旗派）自己開搞嘅一個自治組織，照時代術語嘅歸類就係「造反組織」。而嗰時候屬於中國解放軍嘅廣州警司（警備司令部），相對咁就被叫做咗**黑警司**。紅警司設立嘅原初衷，係要替代廣州市公安局同廣州警司去維持廣州嘅治安，因為有奪取廣州警司嘅軍權嫌疑，後尾就被壓咗落去。

背景
--

1967年7、8月間，廣東同中國大陸嘅各地，都爆發咗搶槍運動同內戰。喺「八月風暴」入邊，參與咗運動嘅團體對準咗解放軍發動衝擊，透過奪取部隊啲武器而自己組建武裝，係文革入邊嘅一次運動高潮。

組成
--

紅警司係由嗰時一個叫紅旗造反派嘅團體所主導設立，理論上係要擔負起陷於癱瘓嘅廣州社會治安、保衛、交通等職能。司令由公安紅旗派嘅頭領、原八處幹部劉沛良揸旗。副司令就由廣鐵嘅溫仲其、體院嘅吳之偉、「八.三一」黃意堅等擔任。而政委係中南局幹部車學藻、空軍學毛著標兵黃祖示先後擔任，仲有遠洋公司嘅黨委書記田明都做過一輪。武傳斌試過喺北京邀請埋黃永勝擔任政委，黃口頭應承過，不過之後就冇認數。

基本啲成員由旗派嘅差人、複退軍人、工人、幹部、學生等組成，下設咗參謀部、政治部、作戰部等機構，仲配備有三個「警備團」，另有一支「前線突擊隊」，會派出巡邏車喺市內巡邏。

紅警司除咗陣容強大，仲因為多次嘅武器奪取，而管有大批嘅長短槍，仲擁有火炮同裝甲車。

目標任務
----

組織自行原定嘅任務係：

1. 奪取「廣州陳再道」掌握嘅警司大權，
2. 奪取公檢法專政機關大權，肩負強化無產階級專政嘅責任。

活動
--

1967年8月11號廣州紅旗派主導嘅紅警司，喺海珠廣場中國出口商品陳列館召開咗成立大會，初頭嘅成員大概有兩百零人，有成百支槍。 

紅警司成立後，立即接手咗廣州社會治安嘅維護，負責恢復公共交通，仲有處理當地嘅刑事案件。

而紅警司喺運動期間，同其他社團組織相互「串聯」，短時期營造咗一種「武裝的群眾專政」狀況，唔少嘅工業、商業、交通、財政同市管嘅大權從而被「造反派」攞到手，而呢陣時郊區好似石井、沙河、新窖、鶴洞、黃埔等地嘅農業大權，亦被「農民造反派」控制咗。

### 爭議案件

1967年8月發生咗多起流血事件，紅警司就偵查咗當中一個綁架殺害幾名鐵路中學造反派學生嘅血案，發現一名叫張金貴嘅人有殺人嫌疑而收押咗佢。時紅警司司令吳之偉同意咗王希哲嘅意見，暫唔處決張金貴。但引起咗鐵路中學等擁有武裝嘅造反派學生不滿。結果佢哋持械沖擊咗喺海珠廣場陳列館嘅紅警司囚室，強行綁走咗張金貴，帶到環市北路劉國旋做司令嘅21中學後山，亂槍打死咗張金貴。

勢力範圍
----

### 據點

喺1967年8月嘅時候，紅旗派佔領咗嘅據點如下：

* 海珠廣場中國出口商品交易會陳列館（舊館），
* 西堤南方大廈，
* 長堤愛群大廈，
* 廣州市二輕大樓，
* 廣州市工人醫院（而家嘅廣醫附一院址），
* 登峰南路（而家嘅倉邊路）廣州市房管局大樓。

轉變、鎮壓同收尾
--------

1967年8月17號下晝，啲紅警司所屬社團嘅代表喺廣州機場，集隊準備到北京嘅時發生咗槍戰，嗰時候認為係警司做嘅事幹，就將廣州警司嘅政委羅興洲扣押埋，仲帶咗到北京隨身軟禁。喺會見周恩來嘅時候透露過軟禁嘅事，嗰時周恩來未有要求放人。而周恩來對紅警司有意取代公安同警司嘅傾向，係默許嘅。到咗八、九月間發生咗「武漢事件」之後，毛澤東改變咗態度，喺九月初發出「九五命令」（俗稱係交槍令），形勢變成要恢復警司嘅執法權力。封存啲武器嘅時候仲有唔少人唔肯放手，收尾軍訓團催促將啲槍枝彈藥裝車， 插埋彩旗同標語，敲鑼打鼓咁送到去梅花村軍區指定嘅交槍點。9月以後由廣東軍管會同廣東省革籌委會主持社會治安，紅警司就退出咗舞台。

1968年1月24號，周恩來、康生、陳伯達、江青、葉群、楊成武、姚文元、黃永勝等人喺接見湖南嘅群眾代表嘅時候，宣佈咗「湖南省無聯」係「反革命組織」。湖南群眾運動領頭嘅楊曦光，同時被扣上咗「反革命分子」嘅罪名而收監，老竇楊第甫就被株連逮捕，老母喺被人批門後自殺咗。由鎮壓湖南嘅社團運動開始，中共當局開始更收緊咗對「革命造反派」嘅縱容格局。

到1968年7月尾貫徹中央兩個佈告後，部分（造反派）群眾代表開始被批鬥同收押審查，代表嘅身份係名存實亡。 到咗秋天廣東省各級革委會相繼成立咗，群眾組織啲山頭就陸續咁被剷除，省革委仲針對所謂嘅「5.16 反革命集團」發起猛攻。省、市革委嘅政工組就全面咁清查原紅旗派委員，重點造冊同整理材料，唔少人就被押送去廣州警司、工糾或單位（部門）設立嘅「牛棚」審查批鬥。

睇埋
--

* 文革
* 警司

參考
--

1. ↑  叶曙明（一听）：文革杂记（4）炮轰广州军区 互聯網檔案館嘅歸檔，歸檔日期2020年10月21號，. 2019-02-11
2. 1 2 3 4  红卫兵运动中一个被遗忘的人和事——予红与广东第一个马列主义小组 左拾遗 中文马克思主义文库 原载香港杂志《观察家》18期，1979年4月
3. 1 2  就广州文革历史问题访谈武传斌——口述历史
4. 1 2 3  走向黑暗---王希哲自传(一) CDJP 中国民主正义党
5. ↑  "红警司"掀起反军浪潮[*失咗效嘅鏈*] 叶曙明 香港中文大学中国研究服务中心
6. ↑  广雅文革回忆录 广东广雅中学老三届文革日记
7. 1 2 3  "警察都不干了，中国会如何？" 互聯網檔案館嘅歸檔，歸檔日期2021年4月17號，. 王希哲 2008-07-10
8. ↑  潘國平、王希哲等一批"文革"罪犯釋放後被公安機關吸收當臥底線人 - 天下縱橫談 - udn城市
9. ↑  薛声钦; 阿陀（谭加洛） (2016-01-31). 〈广东省、市革委会"群众代表"的升沉轨迹〉 (PDF). 《记忆 REMEMBRANCE》. 第 148 期.
| How to read a taxoboxHow to read a taxobox**旅人蕉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 薑目 Zingiberales |
|
|
|
|
|
|
|
|
| 科 | 旅人蕉科 Strelitziaceae |
|
|
|
|
|
| 屬 | **旅人蕉屬 *Ravenala*** |
|
|
|
|
|
|
|
| 種 | **旅人蕉 *R. madagascariensis***  |
|

 |
|
| 二元學名 |
| ***Ravenala madagascariensis*** |
|
|
|
|
|
|
|
|
|
|
|
|
|
|
|

**旅人蕉**（粵拼：leoi5 jan4 ziu1；學名：*Ravenala madagascariensis*）係旅人蕉科旅人蕉屬嘅常綠草本植物，原產地喺馬達加斯加，而家喺全世界嘅熱帶雨林地區都可以搵到。佢既係一種幾有熱帶風光嘅觀景植物，又係地球最大嘅草本植物。

形態
--

成樖嘢話似棕櫚又唔似，話似香蕉又唔似噉，一般有5~6米高，最高可以去到30米。而佢嘅葉排列莖頂，排成2行，好似把芭蕉扇噉。而佢嘅葉片係長2m，闊65cm嘅橢圓形，好似啲蕉葉噉。而佢嘅花係聚傘花序，一般生喺樹杈嗰度，入面有5~12朵花。萼片好似啲披針噉；而花瓣同萼片個樣差唔多，就係中間嗰嚿比較幼。而佢嘅果喺開裂嗰時係3瓣品種，好似啲香蕉噉；啲核個樣好似個藍綠色嘅腎噉，長10~12cm，闊7~8mm。

適應環境
----

呢種植物一般生喺高溫多濕嘅氣候。都幾禁有陽光嘅環境，一般要喺15~30℃環境入面生，重要喺晚黑嗰時，溫度唔可以低過8℃。

用途
--

呢種植物可以用嚟做綠籬植物、觀景植物同庭院植物。另外佢嘅果可以用嚟食。由於佢嘅葉基儲咗好多清水，所以可以做熱帶沙漠旅遊時用嘅清涼飲料。

相
-

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 喺毛里求斯入面種嘅大型旅人蕉 |
| 喺毛里求斯入面種嘅大型旅人蕉  |

|  |
| --- |
| 喺金邊嘅某間公園入面種嘅旅人蕉 |
| 喺金邊嘅某間公園入面種嘅旅人蕉  |

|  |
| --- |
| 植株 |
| 植株  |

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 花 |
| 花  |

 |

有關嘅書
----

* 地球的肺——植物 第114页　　ISBN 9-787-5087-3801-7

出面網頁
----

|  |  |
| --- | --- |
|  | 維基同享有多媒體嘅嘢：**旅人蕉** |

* 旅人蕉 認識植物
* 旅人蕉 公務人力發展中心
* 旅人蕉 百花门
**旅順大屠殺**係一場發生喺1894年11月21號中日甲午戰爭期間，日軍喺中國旅順進行嘅大屠殺。喺獨眼將軍山地蚊醫嘅擔大旗下，日軍第二軍第一師嘅一啲部隊喺旅順屠殺咗約1000人至20000人嘅軍人同平民。但呢個最高人數嘅可信度受到質疑，因為戰爭時期嘅旅順人口僅有約6000人（將衛戍部隊包含在內都係得13000人）。

背景
--

旅順位於中國遼東半島最南端，唔關威海衛隔海相望，公司扼渤海門戶，係北洋水重鎮。1894年11月，日軍攻陷旅順，對撤退至市內嘅清兵連續四日進行冚檔。冚檔過程事後經由市內嘅一間紅十字會度醫院，英國人詹姆士艾倫、美國人克裏曼、英國法學家胡蘭德、英國《泰晤士報》同美國嘅《世界報》等相繼記載報導。清兵死者葬於白玉山東麓嘅安葬崗，呢稱「萬忠墓」。

經過
--

1894年11月21號，日軍攻佔"東亞第一堡壘"嘅旅順後，對逃竄去市內各處嘅清兵進行咗四天三夜嘅冚檔做嘢，根據英國戰地記者維利爾斯（Frederic Villiers）嘅報導，短短四日市內就有兩萬人遇害，淨系得埋屍嘅36名唐人倖免於難，而呢36人嘅帽上都寫住「此人唔可殺戮」識認。但系對翻人口最高嘅預僅六千多人，而一般嘅預系中國方面死亡1500人佢報導即刻惹咗質疑，而今日史學界都承認佢報導頗多可爭議之處。培根（Alice Mabel Bacon）女士指出維利爾斯連「SAMURAI」都串錯，兼夾錯誤噉話武士系日本軍嘅咕喱。喺現場嘅美軍觀察者奧布萊恩中尉話，畀殺戮嘅包俘虜同平民，兼夾都睇到啦斷肢，但佢又說道：「喺啲噉嘅情况下，好多軍隊都會咁，我哋都唔使旨意喺日軍身上會發生奇迹。」當時美國報紙亦都跟進報導並描述：「日本為蒙住文明皮膚，副牛精筋骨之怪獸。」據《旅大史話》記載，屍運咗一個月至抬完，花溝張家窑堆積兩萬多副屍骨，形成一條屍山。日軍下令淋油點火，燒咗十幾日先燒完。燒到靈灰之後，草草裝咗四口大棺材，壅喺白玉山東麓嘅安葬崗。

紀錄
--

當時啲嚟自西方嘅目擊者都記述咗門慘案。嘅真相，一個英國水手喺回憶錄《旅順落難》裏寫道："……斷頭嘅、腰斬嘅、著胸嘅、破腹嘅，搞到一團，個池度嘅水撈到通紅一片。……一路上肯定嗰槍聲、哭喊聲交雜著。成地血肉模糊，殘肢斷訂，都變路。"英國人詹姆士·艾倫（James Allan）喺佢著作《龍旗抄押之下》中甚至寫道："日軍用刺刀穿透婦女嘅胸膛，將不滿兩歲嘅幼兒抽起，有心舉向高空，畀人觀看。"同應該書都紀錄咗旅順城內日軍俘虜畀斬下人頭啡喺杆上或者系鎅去生殖器殺死嘅嘢。美國《紐約世界報》記者克裏曼（James Creelman）寫道："我經過各街，周圍見屍均殘毀如野獸所齧。被殺之鋪頭生意人，堆積折喺道旁，眼中之眼水，瘀之血，都已經冰結成蚊。甚至有知靈性之犬狗，見主人屍首之僵硬，不禁悲鳴於側，其慘可知矣……"！另一目擊者英國人艾倫，當時是美國貨輪哥倫布號赴華為緊同日本作戰嘅清軍運送軍火。喺旅順大屠殺期間呢，佢畀眼訓於旅順口，據佢記載話："喺我周圍都系狂奔嘅難民。我第一次親眼睇見日本兵追逐走難嘅百姓，用槍桿同刺刀對付所有嘅人，對跌低嘅人更加系兇狠噉亂刺。日軍擊斃所有見到嘅人，喺街上行走，脚底周圍踩住死屍。日已經黑，屠殺重繼續進行住，絲亳冇停息嘅迹象。槍聲、呼喊聲、尖厲嘅叫聲同呻吟嘅聲音，周圍回蕩。街上呈現出一幅可怕嘅景象：地下浸透咗血水，遍地躺臥住肢體殘缺嘅屍，有啲小胡同簡直畀死屍堵住，死者大都系城裡人。艾倫又寫道："我企喺處高地，離我唔遠處有一個個池，塘邊企住好多日本兵，搏將呢班難民向個池度趕，唔又塘裏便掙滿曬人。只見難民喺水裏七國咁一片，塘邊嘅日本兵，有攞支槍射擊，有用槍上嘅刺刀飛。個池度斷頭嘅，斬腰嘅，著胸嘅，爛腹嘅，搞到一團，水變通紅一片。日本兵埋啲歡笑狂嗌，安樂到紮紮跳。個池度少數活人，喺死屍上爬嚟爬去，成身血污。其中一個女人，抱住個細路仔，浮出水面，朝日本兵發出淒婉嘅哀求。岸邊嘅日本兵好攞刺刀嚟捅，當胸拮咗個對著。第二下又督穿個仔，只見刺刀一插，細路仔被捅到刺刀上，佢高高挑起槍嚟，擰咗幾浪，當玩耍嘅嘢。嗰個女人伏喺地下，尚未捅死，用奄奄一息嘅心機，想要起睇睇個仔，啱掙扎咗一下，又僕低喇。日本兵就照屠殺人哋嘅方法，都將呢個女人斬成幾段。"此單嘢對日本社會都惹極大反響，《自由新聞》發文稱《旅順陷落嘅大捷報已化作萬鈞之雷砸向吾人頭頂》，美國駐日公使譚恩，對陸奧宗光話："如果此時日本政府唔採取一定嘅手尾措施，咁迄今日本獲得嘅名譽將完全毀掉。"隨後，俄國駐日公使希特羅渥亦面晤陸奧，談及旅順口屠殺單嘢嘅時候，"雖所言與美國公使略同，然其氣呀倔情，令人可怕"。陸奧唔敢怠慢，急電伊藤博文話："此等事實如最終唔否定，應有一定手尾之考慮。"之後，由陸奧宗光親自去美國發佈聲明，烏龍為所殺嘅都系脫掉軍服嘅走清軍，屠殺系對之前土城子戰鬥中被殺嘅日軍俘虜嘅報復行為，喺旅順被俘嘅清軍355人而家喺日本受到好良好嘅對等。兼夾收買媒體如中央通信社，對率先進行報導單嘢嘅《時代周刊》進行攻擊。之後畀各國駐日公使發去辯解書，通知佢話："介紹佔領旅順口之際所發生嘅事實，因嚟自誤傳而毀壞我軍之聲譽，且令外國人往往懷有唔快之有，對我咩為無益。為此而起草咗介紹上述誤傳之辯解書。"但隨軍採訪嘅兩名西方記者都認同有屠殺發生，一個系《紐約世界報》嘅克裏曼，佢數位系2000人遇害，另一個報導兩萬人被殺嘅維利爾斯則系《倫敦黑白畫報》嘅戰地記者。

影響
--

2001年艾勒曼（Elleman）總結道：「事關旅順屠殺惹咗好大嘅轟動效應，邊驚系以聳人聽聞嘅管道獲得嘅，就喺各國中惹咗同情中國嘅傾向，呢都令到日本放棄咗好多苦戰得嚟嘅嘢，特別係遼東半島。"其著作所記嘅被害人數為2000～3000人。

參考
--

1. ↑  2014年04月01日15:32:08來源：環球絲網
2. ↑  Northrop，Henry Davenport. Flowery Kingdom and The Land of Mikado or China，Japan and Corea: Graphic Account of the War between China and Japan-Its Causes，Land and Naval Battles（1894）p.582
3. ↑  p.330 Villiers，Frederik. *The Truth About Port Arthur* %2Fcdl.library.cornell.edu%2Fcgi-bin%2Fmoa%2Fmoa-cgi%3Fnotisid%3DABQ7578-0160-41&coll=moa&view=50&root=%2Fmoa%2Fnora%2Fnora0160%2F&tif=00341.TIF&pagenum=330 Cornell University Online Scans
4. ↑  Everett，Marshall. Exciting Experiences IN the Japanese-Russian War.（1904）.
5. ↑  NANKING:AN ANATOMY OF ATROCITY P29
6. ↑  紐約時報1895.3.24
7. ↑  紐約時報1895.7.8
8. ↑  錢鋼，《大清海軍與李鴻章》，香港：中書局，2004188至190頁
9. ↑  《日本外交文書》第七押，第941號
10. ↑  《日本外交文書》第七押，第943、945號
11. ↑  1894.12.20 The New York World
12. ↑  Modern Chinese Warfare，1795-1989 P108

睇埋
--

* 甲午戰爭
旅卦
**旅卦**，或者就咁叫**旅**，係六十四卦之中嘅第五十六卦。佢上卦係離卦，代表火，即係☲；下卦係艮卦，代表山，即係☶。所以，旅卦就畫成䷷。為咗方便記住卦象，佢有個名叫**火山旅**。

卦辭
--

小亨，旅貞吉。

彖曰：旅，小亨，柔得中乎外，而順乎剛，止而麗乎明，是以小亨，旅貞吉也。 旅之時義大矣哉！

象曰：山上有火，旅；君子以明慎用刑，而不留獄。

爻辭
--

初六：旅瑣瑣，斯其所取災。

六二：旅即次，懷其資，得童僕貞。

九三：旅焚其次，喪其童僕，貞厲。

九四：旅於處，得其資斧，我心不快。

六五：射雉一矢亡，終以譽命。

上九：鳥焚其巢，旅人先笑後號啕。 喪牛於易，凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**陳志釗**（粵拼：can4 zi3 ciu1；1988年3月14號—）係中國嘅男子足球員，廣東廣州番禺人。司職前鋒，而家效力緊廣州富力。

生涯
--

陳志釗喺1988年喺廣州番禺出世。1997年9月開始喺趙達裕開嘅足球學校接受訓練。佢喺2002年嘅青少年足球人才選騷大賽入面，因為表現突出而俾北京現代（今日嘅北京國安）、上海申花、深圳健力寶（今日嘅深圳宇恆）、上海中遠（今日嘅北京人和）、雲南紅塔、山東魯能同天津泰達等7間球會揀啱咗，但最後俾申花足校教練朱炯帶到申花，不過佢喺二隊踢咗4年波。2007年轉會到香港甲組足球聯賽嘅公民踢咗35場，入咗6球。2008年跟朱炯去到南昌衡源（今日嘅上海申鑫）踢波，重將球會成功送到2010年嘅中超入面。喺南昌衡源踢第一個賽季中超時，由於陳志釗喺好多場比賽入面，表現得好出色而俾人話成「南昌版美斯」。但佢喺2011年諗住去葡甲踢波，但南昌衡源隊唔肯放人而冇去到，甚至同球會搞出咗大龍鳳。搞到佢一直冇返去南昌而去參加廣東嘅業餘比賽。

2012年初，陳志釗去咗巴甲豪門哥連泰斯踢波，但一直淪落為替補。2013年3月13號第一次入國家隊。2014年初去咗北京國安踢咗2年波，但因傷病而表現麻麻。2015年12月22號，廣州富力官方正式簽咗佢返嚟踢波。

註
-

1. ↑  呢間球會喺2003轉賣到重慶力帆，但得好少球員接納。而預備隊成員就搞咗雲南麗江隊喺乙級聯賽踢，但嗰年未能成功殺入中甲聯賽而宣佈解散。

參考
--

1. ↑  〈申花青訓為他人作嫁衣裳〉. 原著喺2016-03-04歸檔. 喺2015-12-23搵到.
2. ↑  回憶香港國援18年:出口轉內銷贏得中超位置
3. ↑  陳志釗本賽季留洋夢碎
4. ↑  富力官宣签约陈志钊 合同5年曝转会费2500万 腾讯 （2015-12-22）
5. ↑  关于球员陈志钊正式加盟广州富力足球俱乐部的公告 互聯網檔案館嘅歸檔，歸檔日期2015年12月24號，. 广州富力足球俱乐部 （2015-12-22）

出面網頁
----

* "HKFA" (繁體中文).
* "HKFA" (英文).
* "Jogador - Sport Club Corinthians Paulista" (西班牙文).
* "Corinthians Official Website" (英文).
**陳慧儀**（Vindy Chan Wai Yee，1967年8月25號—），係香港財經節目主持人，前電影同電視演員，香港公開大學社會科學榮譽學士畢業。

陳慧儀中六畢業之後，喺1989年參加香港小姐競選，並無得到任何獎項。落選之後演過多部戲，喺拍小男人週記嗰時識咗電影導演陳嘉上，之後息影並且同陳嘉上結婚，婚後生咗兩個仔女。

幾年之後二人離婚 ，離婚後，陳慧儀同兩個仔女同住，恢復幕前嘅演出，並且轉型做咗財經評論員，考咗證券經紀牌，喺商業電台同無綫電視主持多個電台同電視財經節目 。

演出作品
----

### 主持

* 香港直播（2005）
* 創富坊

### 電台

* 人生交叉盤

### 著作

* 2001年7月：薛家燕、陳慧儀《伊人當自強》 力出版有限公司　ISBN 9789628749126
* 2005年7月：《智完美女人》 星悅工作室　ISBN 9789628632237

事件
--

### 開Live節目片段被《東張西望》盜用

喺2021年10月，陳慧儀喺社交媒體開直播節目，同趙汝威討論「浸稀釋漂白水改善濕疹」嘅問題。同年11月，陳慧儀喺社交媒體入面，指控《東張西望》未經同意同諮詢，就剪咗佢嘅直播節目片段入自己嘅節目入面，仲要串連埋其他植入式廣告。陳慧儀批評，無綫電視嘅做法令人感到混亂同埋有所誤會。佢又強調，無綫喺節目入面宣傳嘅產品，同佢哋無關係。

參考
--

1. ↑  〈【換畫不斷】娶港姐陳慧儀三年即離婚|蘋果日報|娛樂|20180531〉. 原著喺2020年3月28號歸檔. 喺2018年12月14號搵到.
2. ↑  離婚變女強人》單身快樂陳慧儀堅索三點式|壹週刊
3. ↑  〈881903.com 商業電台- 節目主持－陳慧儀〉. 原著喺2016年3月4號歸檔. 喺2018年12月14號搵到.
4. ↑  從財經主持到教啫喱花 陳慧儀找到自己-香港經濟日報-報章-副刊-D180212
5. ↑  《問問Dr. Chiu: 嚴重濕疹有咩天然療法？》 (英國英文), 喺2021-11-16搵到
6. ↑  〈澄清消息￼，真係好無奈〉. *Facebook* (英文). 喺2021-11-16搵到.`{{cite web}}`: CS1 maint: url-status (link)

出面網頁
----

* 陳慧儀Chan Wai Yee- 主頁|Facebook
* ﻿陳慧儀煥發啫喱花魅力
周倉：幫關羽攞刀嗰個（左邊），以及關羽（右邊）
**周倉**（粵拼：zau1 cong1）係羅貫中小說《三國演義》入面嘅虛構人物。喺啲大戲劇目度，比如《走麥城》、《收周倉》、《收關平》入面，佢重有個字叫**元福**jyun4 fuk1。佢嘅形象係個關西大漢（關西即涼州），隻手有千斤怪力，個胸好似鐵板咁厚，身材高大，個面黑麻麻（maa4 maa1）而又多攣鬚（lyun1 sou1），所謂「鐵鬚銀齒、黑面朱脣」，係個武藝高強又大隻嘅鬍鬚佬。

周倉本來係黃巾軍首領之一張寶麾下將領，喺佢重喺黃巾軍度時就已經聽過關羽嘅大名。喺黃巾軍攻滅咗之後，佢同裴元紹以及啲殘軍落草爲寇，匿喺臥牛山度做山賊去劫貨爲生，呢時佢亦都諗起關羽，閉翳（bai3 ai3）自己跟唔到佢。不過喺關羽千里走單騎、過五關斬六將之後，遇得裴元紹同周倉，周倉即刻話要跟關羽。不過關羽當時護送住嘅劉備兩位夫人唔準關羽帶埋周倉班人馬走，浄可以帶走周倉一個人，於是周倉離開咗班黃巾殘軍跟咗關羽，而元紹同班手下繼續喺埋一齊。

喺《三國演義》度，周倉係個好有個性嘅人物，佢有樣叻係熟水性。喺樊城之戰時水攻魏軍，周倉喺水度同龐德對打，最後因龐德唔熟水性而輸咗。周倉亦係個忠肝之人，當關羽父子敗走麥城（中文：麥城），畀東吳生擒、最後畀孫權斬首，佢聽到後自刎，同麥城守將王甫（中文：王甫 (三國)）一齊殉主。

喺民間，周倉同關羽、關羽嘅仔關平一齊封聖，畀民間當神噉拜，喺神譜度，周倉嗌**周大將軍**，係關帝嘅貼身侍衞。

| * 睇
* 傾
* 改
三國演義嘅虛構人物 |
| --- |
| 曹魏 |  黃奎 ‧ 孔秀 ‧ 韓福 ‧ 孟坦 ‧ 卞喜 ‧ 王植 ‧ 胡班 ‧ 秦琪 ‧ 淳于導 ‧ 夏侯恩 ‧ 晏明 ‧ 鍾縉 ‧ 鍾紳 ‧ 韓德 ‧ 秦慶童 ‧ 祖弼 ‧ 夏侯德 |
| 蜀漢 |  周倉 ‧ 關索 ‧ 苟安 ‧ 馬雲騄 |
| 東吳 | 
 吳國太 ‧ 賈華 ‧ 周善 
 |
| 南蠻 | 
 朵思 ‧ 木鹿 ‧ 兀突骨 ‧ 金環三結 ‧ 董荼那 ‧ 阿會喃 ‧ 忙牙長 ‧ 孟優 ‧ 孟節 ‧ 帶來洞主 ‧ 祝融夫人 ‧ 楊鋒 
 |
| 其他 | 
 趙岑 ‧ 普淨 ‧ 裴元紹 ‧ 鄂煥 ‧ 程遠志 ‧ 鄧茂 ‧ 岑璧 ‧ 杜遠 
 |
| 睇埋 | 
 三國演義 ‧ 三國演義嘅實存人物 ‧ 三國虛構人物 ‧ 羅貫中 
 |
盧亭嘅圖畫
**盧亭**lou4 ting4，又有嗌做**盧餘**lou4 jyu4，係自古相傳喺大嶼山嗰頭出沒嘅半人半魚異形。喺大清時期（17 世紀至廿世紀早期）啲粵人留低咗好多有關佢嘅記載，目擊者包括咗高官、文人、同埋啲漁民等。佢亦都留低咗一啲珍貴嘅圖畫，就連大明後期嘅儒學者顧炎武喺佢本《天下郡國利病書》都有關於盧亭嘅文字描述。

古代記載
----

相傳盧亭嘅起源係喺東晉（3 至 4 世紀）地方官**盧循**起兵作反打輸咗之後走佬到去廣東，同剩低嘅手下匿埋喺大嶼山嘅水域嗰度，慢慢變咗種做人魚。

《廣東新語》有咁講：「有盧亭者，新安大魚山與南亭竹沒老萬山多有之。其長如人，有牝牡，毛髮焦黃而短，眼睛亦黃，而黧黑，尾長寸許，見人則驚怖入水，往往隨波飄至，人以為怪，競逐之。有得其牝者，與之媱，不能言語，惟笑而已，久之能著衣食五穀，攜之大魚山，仍沒入水，蓋人魚之無害於人者。」而 17 世紀東莞人鄧淳本《嶺南叢述》又有咁講：「大奚山，三十六嶼，在莞邑海中，水邊岩穴，多居屹蠻種類，或傳係盧循遺種，今名盧亭，亦曰盧餘。」查實早喺東晉嗰時就已經有記載有關「盧亭人」嘅講法，不過對呢啲盧亭人嘅描述同今日「盧亭魚人」嘅傳說好唔同，所以呢個講法未有得到證實。

盧亭一族
----

相傳話盧亭一族世代都住喺大奚山（今日嘅大嶼山、港島、同萬山呢柞島仔嘅總稱）嗰度，本嚟同中原嘅古漢人冇乜嘢紛爭。後嚟南宋皇朝以盧亭一族冇佢哋許可賣私鹽做理由，喺宋寧宗嗰年出兵大奚山，對島民進行大屠殺。盧亭一族幾乎冚唪唥畀佢哋殺嗮，而據講佢哋啲倖存者就係今日嘅蜑家人嘅祖先，而按呢個講法，喺澳門海邊魚艇上出世嘅音樂人冼星海就係盧亭人嘅後代。

17 世紀粵人詩人屈大均曾經坐船路經大奚山，有感而作咗首《盧亭詩》：

老萬山中多盧亭，雌雄一一皆人形。
綠毛遍身只留面，半遮下體松皮青。
攀船三兩不肯去，投以酒食聲咿嚶。
紛紛將魚來獻客，穿腮紫藤花無名。
生食諸魚不煙火，一大鱸魚持向我。
殷勤更欲求香醪，雌者腰身時嬝娜。
在山知不是人魚，乃是魚人山上居。
編茅作屋數千百，海上漁村多不如。
### 盧亭山村

據講而家喺珠海嘅梅華西路盡頭再向西一公里嗰度就有一條古村落－「盧亭山村」，但係已經消失咗。

流行文化
----

* 《一九八四，盧亭的告別》：詩人廖偉棠嘅短詩， 以「盧亭」隱喻香港。收錄於《櫻桃與金剛》（香港：牛津，2017）。
* 《美人魚》：2016年電影，片中美人魚家族嘅原型來自「盧亭」。
* 《三夫》：2019年電影，陳果導演，入面講主角「小妹」（曾美慧孜飾）可能係盧亭嘅化身。
* 《十二傳說》：2019年無綫電視劇集，單元「盧亭魚人殺人事件」（第11-13集）用咗盧亭傳說做題材。

睇埋
--

* 香港文化
* 廣府民間故事
* 張保仔
* 人魚
* 海怪

註腳
--

1. ↑  〈美人魚和盧亭：港人文化身份的隱喻〉. 原著喺2017年6月23號歸檔. 喺2017年10月5號搵到.
2. ↑  《廣東新語·卷二十二·鱗語》
3. ↑  《嶺南叢述·卷五十七·諸蠻》
4. ↑  香洲渔民穿越海上风云 百年港湾面临转型难题
5. ↑  〈在珠海版图上消失的古村落〉. 原著喺2020年3月28號歸檔. 喺2017年10月5號搵到.
6. ↑  陳穎思 (2019-03-28). 〈【三夫】女主角真有其人？ 盧亭人魚傳說道出港人悲哀〉. 《香港01》 (香港中文). 原先內容歸檔喺2020-08-07. 喺2021-08-30搵到.
**2018年中華民國地方公職人員選舉**，亦叫做**2018年九合一選舉**，喺2018年11月24號舉行，今次選舉喺中華民國嘅直轄市（6都）選出新一屆嘅直轄市長、直轄市議員、里長、山地原住民區長同區民代表；同時選埋新一屆縣市長、縣市議員、鄉鎮市長、鄉鎮市民代表、村長同里長。加埋晒有11,047個位。而且今次重有10個公投項目會一齊表決，內容牽涉核電、性平權同東京奧運台灣正名等等。

當選人喺2018年12月25號就職。

背景
--

呢次選舉係視為對總統蔡英文嘅一場信心投票。由於蔡英文執政兩年火頭四起，包括針對退休軍公教人士嘅年金改革、同性婚姻合法化、一例一休、畀中國外交孤立、國民黨黨產爭議呢啲大議題，整體政府民意比上任嗰陣低咗好多。對於政府嘅民望，喺今次選舉就會見真章。

選舉焦點
----

### 台北市

上屆同民進黨聯手嘅柯文哲喺今屆冇咗綠營支持，民進黨另外派出立委姚文智應戰，加上國民黨嘅丁守中夾攻，令柯文哲嘅連任路腹背受敵。民調亦都顯示越近投票日，柯文哲同丁守中嘅距離越嚟越近，所以台北市競爭相當激烈。

### 高雄市

綠營陣地高雄原本係民進黨守得好穩嘅地方，不過今屆國民黨嘅韓國瑜引起風潮，民意調查同民進黨嘅陳其邁越追越貼，後來重爬咗佢頭，兩個人鬥到難分難解。

### 台中市

台中一向都係國民黨同民進黨嘅兵家必爭之地，上屆民進黨林佳龍贏咗。今次選戰嘅初期因為台中嘅東亞青年運動會主辦權突然被取消，呢個舉動被視為中國對台灣嘅外交打壓，當時林佳龍民望受惠呢件事遠遠領先盧秀燕，但係後來事件淡化咗，盧秀燕民望慢慢追返上去。臨投票日之前嘅民意調查都顯示林、盧兩個人喺度拉鋸緊，好難知道最後會係邊個贏。

結果
--

民進黨受「韓流」影響，縣市長選舉大敗，由13席跌到得6席。原先民意上好接近嘅高雄市同台中市，國民黨嘅韓國瑜同盧秀燕居然大敗民進黨陳其邁同林佳龍當選，民進黨連雲林、彰化呢啲選情比較樂觀嘅縣都輸埋。

國民黨就成為呢場選舉嘅大贏家，除咗攞到民進黨執政嘅7個縣市，重「收編」埋原本親藍嘅兩個獨立縣長個位，國民黨總共有成15個縣市長個位。

而台北市方面，柯文哲同國民黨丁守中喺開票期間互有領先，到最後柯文哲只係贏丁守中約莫3000票，丁守中即刻申請重新點票，後來又改變主意，直頭去申請選舉無效，但係最後又返去重新點票。

公投方面，親藍或者保守派提出嘅7項公投全數通過，包括反對日本核災區食物進口同支持台灣核電廠繼續運作。支持同性戀權益同埋要求以「台灣」身份參加東京奧運嘅3項議案就被否決。

選後
--

選舉之後，韓國瑜就話認同九二共識，重話要成立兩岸工作小組。台中嘅盧秀燕都有咁上下嘅構思。呢個舉動引發好多台灣人喺網絡上搜查「九二共識」同「移民」嘅字眼，當中以韓當選嘅高雄市搜尋次數最多。呢件事被認為係民眾普遍唔清楚候選人嘅政治立場，到選完之後就開始後悔，就好似英國脫歐公投噉。

參考
--

1. ↑  民調追上柯文哲? 丁守中：不擔心民進黨棄保
2. ↑  差距31%！高雄市長最新民調 陳其邁壓倒性領先韓國瑜
3. ↑  大贏變小贏?陳其邁民調僅勝韓國瑜6.4%
4. ↑  聯合報高雄市長民調／韓國瑜49%領先陳其邁32%
5. ↑  選情評估／綠：10縣市長選情回穩
6. ↑  韓國瑜：承認九二共識 將建立兩岸工作小組
7. ↑  國民黨大勝 網民Google熱搜「九二共識」及「移民」

睇埋
--

* 2018年中華民國直轄市長同縣市長選舉
**TransBus Enviro 200**係一款由英國TransBus International出嘅一款低地台中型巴士，喺2003年嘅Coach & Bus 2003車展亮相，原本打算取代丹尼士飛鏢SLF。

架車嘅設計同當時英國嘅中型巴士唔同，佢各有一道門喺車頭同埋車尾，而引擎就打直擺喺車尾右邊，令低地台空間可以伸延到車尾；而尾軸車轆直徑比頭軸車轆大，不過係用單尾胎，令尾軸上面嘅通道闊啲。車尾頂部有一嚿叫Enviro Pack嘅嘢，用嚟散熱同埋排放廢氣。Enviro 200係用底盤車身一體化設計，車身由TransBus自己出。

Enviro 200有柴油版同埋柴油/電力混合驅動版。柴油版係用康明斯ISBe歐盟三型引擎，經Voith DV500波箱去行尾軸。而混能版
（叫**TransBus Enviro 200H**）就用康明斯ISBe歐盟三型引擎做發電機，車頂有電池，由摩打去行尾軸。

管理英國倫敦交通嘅Transport for London曾經打算接收幾架Enviro 200H，批車原定喺2004年出。不過TransBus喺2004年3月31號連同佢嘅大股東Mayflower Corporation一齊被接管，其後TransBus俾人收購並改名為亞歷山大丹尼士之後又要做重組，結果批車冇晒下文。Transport for London喺2005年改訂另一款混能中型巴士Wright Electrocity。其後，亞歷山大丹尼士再向市場推廣Enviro 200，並且送咗一架樣辦車去倫敦畀幾間巴士公司試，但最終一張訂單都履行唔到。

亞歷山大丹尼士最終放棄咗Enviro 200設計，並改為研發Enviro 200 Dart。五架樣辦車（三架柴油、兩架混能）亦先後被賣出，而兩架混能車最終都改成柴油車。英國嘅Southdown PSV公司接收過兩架Enviro 200倉貨，佢哋其後俾服務英格蘭東部嘅Far East Travel買咗，兩架車喺2007年出。呢兩架車同埋架倫敦示範車輾轉俾英格蘭東南部嘅Buses Excetera買咗。

睇多啲
---

* Buses雜誌2014年8月號，第713期

|  |  |
| --- | --- |
|  | 維基同享有多媒體嘅嘢：**TransBus Enviro200** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
**鄒賽爾數**（**Zeisel number**）係一種至少有三個質因數嘅無平方整數，而且啲質因數可以咁表示： 

{\displaystyle p\_{x}=ap\_{x-1}+b}
其中 *a* 同 *b* 係整數嘅系數，而 *x* 喺因數分解後將質因數由細到大排列後所得嘅編號，另外令 {\displaystyle p\_{0}=1}。頭幾個鄒賽爾數係：

105, 1419, 1729, 1885, 4505, 5719, 15387, 24211, 25085, 27559, 31929, 54205, 59081, 114985, 207177, 208681, 233569, 287979, 294409, 336611, 353977 , 448585, 507579, 982513, 1012121, 1073305, 1242709, 1485609, 2089257, 2263811, 2953711, … （OEIS數列A051015）.
以 1729 為例，1729 係鄒賽爾數，對應嘅係數係*a* = 1 同 *b* = 6。佢嘅質因數 7、13 同 19 可以用下式表示： 

{\displaystyle {\begin{aligned}p\_{1}=7,&{}\quad p\_{1}=1p\_{0}+6\\p\_{2}=13,&{}\quad p\_{2}=1p\_{1}+6\\p\_{3}=19,&{}\quad p\_{3}=1p\_{2}+6\end{aligned}}}
1729係一個形如 {\displaystyle (6k+1)(12k+1)(18k+1)} 嘅卡米高數，而佢哋都符合條式 {\displaystyle p\_{x}=ap\_{x-1}+b}，當中 {\displaystyle a=1}，{\displaystyle b=6n}，所以所有呢個樣嘅卡米高數都係鄒賽爾數，例如：294409, 56052361, 118901521, 172947529, 216821881, 228842209, 1299963601, 2301745249, 9624742921, … （OEIS數列A033502）

攷
-

1. ↑  Kevin Brown. "Zeisel Numbers". MathPages.

睇埋
--

* 卡米高數

出面網頁
----

* Weisstein, Eric W. "Zeisel Number" - MathWorld.（英文）
**平井太郎**（粵拼：ping4 zeng2 taai3 long4；日文：**平井 太郎**ひらい たろう(Hirai Tarou)；1894年10月21號—1965年7月28號），筆名**江戶川亂步**（gong1 wu6 cyun1 lyun6 bou6；日文：[] 出錯：{{Lang}}: no text (幫手)；而家寫做日文：[] 出錯：{{Lang}}: no text (幫手)），係日本作家，日本偵探小說開山祖，深受美國作家愛倫坡作品影響而攞咗愛倫坡嘅日文假名嚟譯成自己嘅筆名，另一作家柯南道爾嘅福爾摩斯作品都有影響到佢。曾經喺岩井三郎探偵事務所做過理事長。初期翻譯外國作品，一九二三年主辦新青年雜誌時發佈佢嘅首作——二錢銅貨而開始佢嘅寫作生涯。出名嘅作品有明智小五郎同少年偵探團、怪人二十面相。

平井太郎後期鼓勵偵探小說，設有江戶川亂步獎。

屋企
--

明治廿七年（1894年），平井太郎喺三重縣名賀郡名張町（今日嘅名張市）出世，本籍津市。嗰時佢阿爸平井繁男，做緊名賀郡書記。佢嘅平井家族都係武士。祖先係一位鄉士，喺伊豆伊東（今日嘅靜岡縣）出世，之後轉咗伊勢國嘅津藩（今日嘅藤堂家）。阿爺平井陳就都係藤堂家藩士。

有關嘅書
----

* 〈江戸川乱歩とその時代〉.

|  |  |
| --- | --- |
| 權威控制 | 
* WorldCat
* VIAF: 76350116
* LCCN: n85129038
* ISNI: 0000 0000 8156 1360
* GND: 120811332
* SUDOC: 02969745X
* BNF: cb12126583c（資料）
* BIBSYS: 90766376
* NLA: 35253936
* NDL: 00005076
* NKC: jo2007269333
* ICCU: LO1V088535
* BNE: XX1774777
* CiNii: DA02984953

 |